open-index/open-wikipedia-markdown huggingface dataset:
ബൌഹിനിയ

ഫാബേസീ സസ്യകുടുംബത്തിലെ സിസാൽപിനോയ്‌ഡേ ഉപവിഭാഗത്തിലെ ഒരു ജീനസ്സാണ് **ബൌഹിനിയ** (Bauhinia). **മന്ദാരം** എന്നാണ് ഈ ജനുസ്സിലെ സസ്യയങ്ങൾ കേരളത്തിൽ അറിയപ്പെടുന്നത്. ഏകദേശം 500 ഓളം സ്പീഷിസുകളുള്ള ഈ ജീനസ്സിലെ സസ്യങ്ങൾ ഇന്ത്യ, കാലിഫോർണിയ, അമേരിക്കൻ ഐക്യനാടുകൾ, ചൈന, ശ്രീലങ്ക, വിയറ്റ്നാം എന്നീ പ്രദേശങ്ങളിൽ സാധാരണയായി കാണപ്പെടുന്നു. സ്വിറ്റ്സർലാന്റ്-ഫ്രഞ്ച് ബൊട്ടാണിസ്റ്റുകളായ ബൌഹിൻ സഹോദരങ്ങളുടെ  സ്മരണാർത്ഥമാണ് ഈ സസ്യ ജനുസ്സിന് പേരു കിട്ടിയത്. മഞ്ഞമന്ദാരം, ചുവന്നമന്ദാരം, നാഗവള്ളി, വെള്ളമന്ദാരം, മലയത്തി, കോവിദാരം, ആരംപുളി, എന്നീ സസ്യങ്ങൾ ഈ സസ്യജനുസ്സിലെ അംഗങ്ങളാണ്.

## സവിശേഷതകൾ
ഈ ജനുസ്സിൽ ഉൾപ്പെടുന്ന സസ്യങ്ങൾ സാധാരണയായി 6-12 മീറ്റർ വരെ ഉയരത്തിൽ വളരുകയും അവയുടെ ശാഖകൾ 3-6 മീറ്റർ വരെ വളരുകയും വ്യാപിക്കുകയും ചെയ്യും. ഇവയുടെ ഇലകൾ  രണ്ട് ഇതളുകളോടുകൂടിയവയും 10-15 സെ. മീ. വരെ വിസ്തീർണ്ണമുള്ളവയുമാണ്. പൂക്കൾക്ക് അഞ്ച് ദളങ്ങളാണുള്ളത്, ദളങ്ങളുടെ നിറം സ്പീഷിസുകളനുസരിച്ച് വ്യത്യാസപ്പെട്ടിരിക്കുന്നു. ചില സ്പീഷിസുകളിൽ സുഗന്ധമുള്ള പൂക്കളാണുള്ളത്. ശിശിരകാലത്തിന്റെ അവസാനത്തിൽ പുഷ്പിക്കാൻ തുടങ്ങുന്ന ഇവ ഗ്രീഷ്‌മകാലം തുടങ്ങുന്നതുവരെ പുഷ്പിക്കാറുണ്ട്.
## സ്പീഷിസുകൾ
**ബൌഹിനിയ** (Bauhinia) സ്പീഷിസുകൾ താഴെ കൊടുക്കുന്നു:

## അവലംബം

## പുറത്തേക്കുള്ള കണ്ണികൾ
*The Lovely Plants 

വർഗ്ഗം:സസ്യജനുസുകൾ
വർഗ്ഗം:ബൌഹിനിയ
മാധവാനന്ദവിലാസം ഹയർ സെക്കന്ററി സ്കൂൾ

മലപ്പുറം ജില്ലയിലെ വള്ളിക്കുന്ന് പഞ്ചായത്തിൽ സ്ഥിതി ചെയ്യുന്നു ഒരു വിദ്യാലയമാണ് **എം.വി.എച്ച്.എസ്.എസ് അരിയല്ലൂർ** എന്ന ചുരുക്ക പേരിൽ അറിയപെടുന്ന **മാധവാനന്ദവിലാസം ഹയർ സെക്കന്ററി സ്കൂൾ**. വി. ശ്രീജയ ഹയർ സെക്കൻററി വിഭാഗം പ്രിൻസിപ്പലും എം. വിനു ഹൈ സ്‌കൂൾ വിഭാഗം ഹെഡ് മാസ്റ്ററുമാണ്.

## ചരിത്രം
ആരംഭകാലത്ത്, **നെടുവ നോർത്ത് ആദിദ്രാവിഡ എലിമെൻററി സ്കൂൾ** എന്ന പേരിലാണ് സ്കൂൾ അറിയപ്പെട്ടിരുന്നത്. 1940ഓടു കൂടി പേര്, ***അരിയല്ലൂർ സൗത്ത് എലിമെന്ററി സ്കൂൾ*** എന്നാക്കി മാറ്റി. 1958ൽ, ഈ അപ്പർ പ്രൈമറിയാകുകയും 'മാധവാനന്ദവിലാസം അപ്പർ പ്രൈമറി സ്കൂൾ' എന്ന് പേരാക്കുകയും ചെയ്തു.  

1962 ജൂണിൽ വിദ്യാലയം അപ്പഗ്രേഡ് ചെയ്ത് 'മാധവാനന്ദവിലാസം ഹൈസ്കൂൾ' ആയി. 

1998ൽ ഹയർസെക്കന്ററി ആയി അപ്പഗ്രേഡ് ചെയ്യപ്പെട്ടതിനെ തുടർന്ന്, മാധവാനന്ദവിലാസം ഹയർസെക്കന്ററി സ്കൂളായി നിലകൊള്ളുന്നു.

## ഭൗതികസൗകര്യങ്ങൾ
അഞ്ച് ഏക്കയിൽ നില്ക്കുന്ന ഈ സ്ഥലത്താണ് സ്കൂളിൽ നിലവിൽ, 2000 ലേറെ വിദ്യാർത്ഥികൾ പഠിക്കുന്നുണ്ട്.

## പാഠ്യേതര പ്രവർത്തനങ്ങൾ
*  ലിറ്റിൽ കൈറ്റ്‌സ്
*  സ്കൗട്ട് & ഗൈഡ്സ്
*  ജെ. ആർ. സി.
*  ബാന്റ് ട്രൂപ്പ്
*  'ലവ് ഗ്രീൻ' പരിസ്ഥിതി ക്ലബ്
*  വിദ്യാരംഗം കലാ സാഹിത്യ വേദി
*  എസ്. പി. സി.
*  വിവിധ ക്ലബുകൾ

## മാനേജ്മെൻറ്
* കെ. കുഞ്ഞിരാമൻ നായർ(സ്ഥാപക മാനേജർ)
* കെ. കെ. വിശ്വനാഥൻ(നിലവിലെ മാനേജർ)

## മുൻ പ്രധാനാദ്ധ്യാപകർ
* വി. എസ്. കൃഷ്ണയ്യർ
* ടി. ഗോപാലകൃഷ്ണൻ
* എം. രാമദാസ് രാജ
* കെ.പി. ഭാനുവിക്രമൻ നായർ
* സി.എ. അന്നക്കുട്ടി
* എ.പി. രാജൻ
* ജേക്കബ് തോമസ്
* സി. ബാലകൃഷ്ണൻ
* എം.പി. അശോകൻ
* ജി. ബാലകൃഷ്ണപ്പിള്ള
* എ. തങ്കം
* സി. ദേവദാസൻ
* വനജ പി
* ത്രേസ്യാമ്മതോമസ്സ്

## അവലംബം


## പുറത്തേക്കുള്ള കണ്ണികൾ
* List of Schools in Malappuram 
* M. V. H. S. S. Ariyallur Employee and Student Details

വർഗ്ഗം:മലപ്പുറം ജില്ലയിലെ വിദ്യാലയങ്ങൾ
വർഗ്ഗം:കേരളത്തിലെ ഹയർ സെക്കന്ററി സ്കൂളുകൾ
0 ഏ. ഡി (വീഡിയോ ഗെയിം)

**0 ഏ. ഡി** എന്നത് വൈൽഡ് ഫയർ ഗെയിംസ് രൂപപ്പെടുത്തിയെടുക്കുന്ന ഒരു സ്വതന്ത്ര, ഓപ്പൺ-സോഴ്സ്, ക്രോസ്സ് പ്ലാറ്റ്ഫോം റിയൽ-ടൈം സ്റ്റ്രാറ്റജി ഗെയിം ആണ്. ഇത് ഒരു ചരിത്രപരമായ യുദ്ധവും എക്കോണമി ഗെയിമുമായ ഇത് 500 ബി. സിയ്ക്കും 500 ഏ. ഡിക്കും ഇടയിലെ വർഷങ്ങളിലാണ് കേന്ദ്രീകരിച്ചിരിക്കുന്നത്. വിൻഡോസ്, ഓഎസ് എക്സ്, ലിനക്സ് എന്നിവയിൽ കളിക്കാവുന്ന ഇത് ഒരു ക്രോസ് പ്ലാറ്റ്ഫോമിലുള്ളതാണ്. ഈ ഗെയിം ലക്ഷ്യം വെയ്ക്കുന്നത് പൂർണ്ണമായും സ്വതന്ത്രവും ഓപ്പൺ-സോഴ്സുമാകാനാണ്. ഗെയിം എഞ്ചിന് ജിപിഎൽ2+ ലൈസൻസും ഗെയിം ആർട്ടിന് CC BY-SA യും ആണ് ഉപയോഗിച്ചിരിക്കുന്നത്.

## ചരിത്രം
ജൂൺ 2001 ലെ ഏജ് ഓഫ് എമ്പയർസ് II: ദി ഏജ് ഓഫ് കിംഗ്സിന്റെ ആകെത്തുകയായുള്ള ഒരു വകഭേദമായാണ് യഥാർത്ഥത്തിൽ 0 എ.ഡി ആരംഭിച്ചത്. പരിമിതമായ രൂപകൽപ്പനാശേഷികളോടൊപ്പം ടീം അവരുടെ ആശയങ്ങളുടെ അടിസ്ഥാനത്തിൽ പൂർണ്ണമായും സ്വതന്ത്രമായ ഒരു ഗെയിം രൂപപ്പെടുത്താൻ ടീം വളരെപ്പെട്ടെന്നു തന്നെ തിരിഞ്ഞു. ഈ ഗെയിമിന്റെ നിർമ്മാണം 2000 മുതൽ ആരംഭിച്ചതാണ്. യഥാർത്ഥത്തിൽ ജോലികൾ ആരംഭിച്ചത് 2003 മുതലാണ്.

നവംബർ 2008 ൽ നിർമ്മാതാക്കൾ പ്രൊജക്റ്റിനെ ഓപ്പൺ-സോഴ്സ് ആയി പുറത്തുവിടുമെന്ന് പ്രഖ്യാപിച്ചു. ജിപിഎൽ 2+ നു കീഴിൽ 10 ജൂലൈ 2009 ൽ വൈൽഡ് ഫയർ ഗെയിംസ് 0 ഏ.ഡിയുടെ സോഴ്സ് കോഡ് പ്രസിദ്ധീകരിച്ചു. CC BY-SA യ്ക്കു കീഴിൽ ലഭ്യമായ ആർട്ട് കണ്ടന്റ് നിർമ്മിച്ചു.
  
## ഇതും കാണുക

*Free and open source software
*Linux gaming
*List of open source games

## അവലംബം

വർഗ്ഗം:Crowdfunded video games
വർഗ്ഗം:Free software that uses SDL
വർഗ്ഗം:Indie video games
വർഗ്ഗം:Indiegogo projects
വർഗ്ഗം:Multiplayer and single-player video games
വർഗ്ഗം:Multiplayer online games
വർഗ്ഗം:Open-source strategy video games
വർഗ്ഗം:OS X games
വർഗ്ഗം:Real-time strategy video games
വർഗ്ഗം:Upcoming video games
വർഗ്ഗം:Windows games
വർഗ്ഗം:വീഡിയോ ഗെയിമുകൾ
വർഗ്ഗം:ക്രിയേറ്റീവ് കോമൺസ് അനുമതിപത്രങ്ങൾ ഉള്ള വീഡിയോ ഗെയിമുകൾ
വർഗ്ഗം:ഒ.എസ്. ടെൻ ഗെയിമുകൾ
വർഗ്ഗം:ലിനക്സ് ഗെയിമുകൾ
വർഗ്ഗം:പൗരാണികകാലം പ്രമേയമാക്കിയുള്ള വീഡിയോ ഗെയിമുകൾ
വർഗ്ഗം:വിൻഡോസ്‌ സോഫ്റ്റ്‌വെയർ
വർഗ്ഗം:വിൻഡോസ് ഗെയിമുകൾ
വിൽഡെബീസ്റ്റ്

ആഫ്രിക്കയിൽ കാണപ്പെടുന്ന ഒരു വന്യ ജീവിയാണ് **വിൽഡെ ബീസ്റ്റ്** അഥവാ **ഗ്നു(കുതിരമാൻ)** (wildebeest or gnu).ആന്റിലോപ് വിഭാഗത്തിലെ കൊന്നോക്കീറ്റസ് എന്ന ജീനസിനെയാണ് വിൽഡെ ബീസ്റ്റ് എന്ന പദം കൊണ്ട് വിവക്ഷിക്കുന്നത്. കന്നുകാലികൾ,ആടുകൾ,ചെമ്മരിയാടുകൾ തുടങ്ങിയ ഇരട്ടക്കുളമ്പുള്ള ജീവികൾ ഉൾപ്പെടുന്ന ബോവിഡെ എന്ന കുടുംബത്തിലാണ് ഇവയും ഉൾപ്പെടുന്നത്.കൊന്നോക്കീറ്റസ് ജീനസിൽ രണ്ട് സ്പീഷീസുകൾ ഉൾപ്പെടുന്നു. ബ്ലാക്ക്‌ വിൽഡെബീസ്റ്റും (the black wildebeest) ബ്ലൂ വിൽഡെബീസ്റ്റും (the blue wildebeest). രണ്ടും വംശനാശ ഭീഷണി തീരെയില്ലാത്ത ഇനങ്ങളാണ്.

വർഗ്ഗം:ആഫ്രിക്കയിലെ സസ്തനികൾ
വർഗ്ഗം:ആഫ്രിക്കയിലെ വമ്പൻ ജന്തുക്കൾ
വർഗ്ഗം:സസ്യഭോജികൾ
നൈട്രേറ്റ്

**നൈട്രേറ്റ്**' 62.0049 അറ്റോമിക് മാസ്സ് യൂണിറ്റ് തന്മാത്രാഭാരവും  തന്മാത്രസൂത്രവുമുള്ള ഒരു പോളിയറ്റോമിക് അയോൺ ആണ്.  ഓർഗാനിക് ഫങ്ഷണൽ ഗ്രൂപ്പ് RONO<sub>2</sub> നെ കുറിച്ചും നൈട്രേറ്റുകൾ വിവരിക്കുന്നു. കൂടാതെ ഈ നൈട്രേറ്റ് എസ്റ്ററുകൾ സ്ഫോടക വസ്തുക്കളുടെ ഒരു പ്രത്യേക വർഗ്ഗമാണ്.	

## ഘടന



വർഗ്ഗം:നൈട്രേറ്റുകൾ
വർഗ്ഗം:നൈട്രജൻ ചക്രം
ഡിസ്കോർഡിയനിസം

ഒരു അസംബന്ധ മതമാണ് **ഡിസ്കോർഡിയനിസം**. ഗ്രെഗ് ഹിൽ ഉം കൂടെ കെറി വെൻഡൽ തോൺലിയും ചേർന്ന് 1963-ൽ പ്രസിദ്ധീകരിച്ച *പ്രിൻസിപിയ ഡിസ്കോർപിയ* എന്ന *വിശുദ്ധ ഗ്രന്ഥ*ത്തിലൂടെയാണ് ഡിസ്കോർഡിയനിസം സ്ഥാപിക്കപ്പെട്ടത്* .
== ഇത് കൂടെ ==
* [[ഡിങ്കോയിസം]]
* [[സർ‌റിയലിസം]]
* [[ദാദായിസം]]
== അവലംബം ==

== പുറത്തേക്കുള്ള കണ്ണികൾ ==
* [http://principiadiscordia.com PrincipiaDiscordia.com] – contains the [http://www.principiadiscordia.com/book/1.php *Principia Discordia''] in HTML. Also has Discordian message boards and other resources.

വർഗ്ഗം:ഡിസ്കോർഡിയനിസം
വർഗ്ഗം:മത വിമർശനം
വർഗ്ഗം:ആക്ഷേപഹാസ്യം
കുൽഹർ

വലത്ത്‌|ലഘുചിത്രം|160x160ബിന്ദു|ഒരു തവണ ഉപയോഗിച്ചിട്ട്‌ കളയുന്നതരത്തിലുള്ള കളിമൺ നിർമ്മിത കുൽഹർ കോപ്പ

വടക്കേ ഇന്ത്യ, പാകിസ്താൻ എന്നിവിടങ്ങളിൽ പരമ്പരാഗതമായി ഉപയോഗിച്ചുപോരുന്നതും കളിമണ്ണുകൊണ്ട് നിർമ്മിച്ച് ചുട്ടെടുക്കുന്നതുമായ  പിടിയില്ലാത്ത ഒരു തരം കോപ്പകളാണ് **കുൽഹർ (kulhar)**(Hindustani: कुल्हड़ or کلہڑ). ഒരു തവണ ഉപയോഗിച്ച് കളയുന്നതരത്തിലുള്ള ഇത്തരം കോപ്പകൾ മിനുസപ്പെടുത്താത്തതും ചായംപൂശാത്തവയുമാണ്. ഇവ **ഷിക്കോകോറ** എന്ന പേരിലും അറിയപ്പെടാറുണ്ട്. ഉയർന്ന താപനിലയിൽ ചൂളയിൽ ചുട്ടെടുക്കുന്ന ഇവ  ആദ്യഉപയോഗത്തോടെ കളയുന്നതിനാൽ അണുവിമുക്തവും ശുചിത്വമുള്ളതുമായിരിക്കും.. 

ഇന്ത്യൻ ഉപഭൂഖണ്ഡത്തിലെ  തെരുവോര  കച്ചവടങ്ങളിലും ഭക്ഷണശാലകളിലും പരമ്പരാഗതമായി ചായപോലുള്ള ചൂടുപാനീയങ്ങൾ കുൽഹാറിൽ നൽകാറുണ്ട്.
ഇത്തരത്തിൽ ചെയ്യുകവഴി ആ പാനീയങ്ങൾക്ക് മണ്ണിന്റെ സവിശേഷഗന്ധവും രുചിയും പകർന്ന് കിട്ടുന്നു. പാൽ ഉൽപന്നങ്ങളും കുൽഫി പോലുള്ള പ്രാദേശികമായ  മധുരപദാർത്ഥങ്ങളും കുൽഹറിൽ വിളമ്പി നൽകാറുണ്ട്.

കുൽഹറിന്റെ സ്ഥാനം ഇന്ന് ഇന്ത്യയിൽ പോളി സ്റ്റൈറീൻ അടങ്ങിയ പേപ്പർ കോപ്പകൾ വളരെ വേഗം കയ്യടക്കികൊണ്ടിരിക്കുകയാണ്.*

== ഉത്ഭവം ==
[[പ്രമാണം:Kulhar-manufacturing.JPG|ലഘുചിത്രം|ഇന്ത്യൻ ഗ്രാമപ്രദേശങ്ങളിലെ കുൽഹർ നിർമ്മാണം]]
*സിന്ധു നദീതടസംസ്കാരകാലം മുതൽ (
ഏകദേശം 5000 വർഷം മുതൽ) ഇന്ത്യൻ ഉപഭൂഖണ്ഡപ്രദേശങ്ങളിൽ ഇവ ഉപയോഗിച്ചിരുന്നു''.

## സ്വാദിൽ ഉളവാക്കുന്ന മാറ്റം
കുൽഹർ കോപ്പകൾ മിനുസപ്പെടുത്താത്തതിനാലും ചായംപൂശാത്തതിനാലും ചായപോലുള്ള ചുടുപാനീയങ്ങളൊഴിക്കുമ്പോൾ കുൽഹറിന്റെ ഉൾഭിത്തികൾ ഭാഗികമായി കുതിർന്ന് പാനീയങ്ങളോടു ചേരുകയും അങ്ങനെ പാനീയങ്ങൾക്ക് മണ്ണിന്റെ സവിശേഷഗന്ധവും രുചിയും (सौंधी ख़ुशबू, سوندهی خشبو, sondhi khushboo) ലഭ്യമാകുകയും ചെയ്യുന്നു.  

ലഘുചിത്രം|ചായ വിളമ്പിയ കുൽഹർ കോപ്പ

## അവലംബം

വർഗ്ഗം:ഇന്ത്യൻ സംസ്കാരം
വർഗ്ഗം:പാത്രങ്ങൾ
വർഗ്ഗം:ഇന്ത്യൻ മൺപാത്ര നിർമ്മാണം
ഗുജറാത്ത് ലയൺസ്

= ഗുജറാത്ത് ലയൺസ് =
**ഗുജറാത്ത് ലയൺസ്** (പലപ്പോഴും ചുരുക്കരൂപമാണ് **ജി.എൽ** ) ഒരു ഫ്രാഞ്ചൈസി ആയിരുന്നു ക്രിക്കറ്റ് ടീം നഗരത്തിൽ യിലുള്ള രാജ്കോട്ട് ഇന്ത്യൻ സംസ്ഥാനം പ്രതിനിധാനം, ഗുജറാത്ത് ൽ ഇന്ത്യൻ പ്രീമിയർ ലീഗ് (ഐപിഎൽ). ടീം പകരം ഒന്നായി 2 വർഷം (2016 2017 സീസണുകളിൽ) ഐപിഎൽ കളിച്ചിട്ടുണ്ട് ചെന്നൈ സൂപ്പർ കിംഗ്സ് ആൻഡ് രാജസ്ഥാൻ റോയൽസ് ഇരുവരും അവരുടെ ഉടമകളുടെ അനധികൃത വാതുവെപ്പ് രണ്ടു സീസണുകളിലായി സസ്പെൻഡ് ചെയ്തു ആർ.  ഫ്രാഞ്ചൈസി ഇന്റക്സ് ടെക്നോളജീസിന്റെ ഉടമസ്ഥതയിലായിരുന്നുഇന്ത്യൻ പ്രീമിയർ ലീഗിൽ രാജ്കോട്ട് നഗരത്തെ പ്രതിനിധീകരിക്കുന്ന ടീമാണ് ഗുജറാത്ത് ലയൺസ് . സുരേഷ് റെയ്നയാണ് ടീമിന്റെ നായകൻ

= ചരിത്രം =
ന്യൂഡൽഹിയിൽ നടന്ന പരിപാടിയിൽ രാജ്കോട്ട് ആസ്ഥാനമായുള്ള ടീമിനെ ഗുജറാത്ത് ലയൺസ് എന്നും സുരേഷ് റെയ്‌നയെ ക്യാപ്റ്റനായി പ്രഖ്യാപിക്കുകയും ചെയ്തു.

ടീം അവരുടെ ആതിഥേയ മത്സരങ്ങൾ അഞ്ച് കളിച്ചു സൗരാഷ്ട്ര ക്രിക്കറ്റ് അസോസിയേഷൻ സ്റ്റേഡിയം , രാജ്കോട്ട് രാവിലെ അവരുടെ ആതിഥേയ മത്സരങ്ങൾ രണ്ടു ഗ്രീൻ പാർക്ക് സ്റ്റേഡിയം , കാൺപൂർ ൽ ഐപിഎൽ 2016 . ഐപിഎൽ 2016 ൽ ടീം 9 മത്സരങ്ങളിൽ വിജയിച്ചു. 
= സ്പോൺസർമാരും പങ്കാളികളും =
പങ്കാളി ഗുജറാത്ത് ലയൺസിനായി ആകെ 13 സ്പോൺസർമാർ സൈൻ അപ്പ് ചെയ്തു. 

Y ദ്യോഗിക ചരക്കുകൾ TYKA നൽകുന്നു , പ്രധാന ഷർട്ട് സ്പോൺസർ ഓക്സിജൻ വാലറ്റ് ,  ടിവിഎസ് ടയറുകൾ ,  ആസ്ട്രൽ പൈപ്പ്,  ഇന്റക്സ് , ഗുജറാത്ത് ടൂറിസം  എന്നിവയാണ് 2016 സീസണിലെ സ്പോൺസർമാർ.  കൻസായി നെറോലാക് പെയിന്റ്‌സ്  , സംഘി ഇൻഡസ്ട്രീസ് എന്നിവ അസോസിയേറ്റ് സ്പോൺസറായിരുന്നു.  2017 സീസണിൽ ജിയോ ചേർന്നു.ലഘുചിത്രം|233x233px|

= അവാർഡുകളും നേട്ടങ്ങളും =

* ഗുജറാത്ത് ലയൺസ് 2017 ഐപിഎല്ലിൽ ഇന്ത്യൻ പ്രീമിയർ ലീഗ് ഫെയർ പ്ലേ അവാർഡ് നേടി . 
* എമർജിംഗ് പ്ലെയർ അവാർഡ്- ബേസിൽ തമ്പി (ഗുജറാത്ത് ലയൺസ്) 

## Current squad

വർഗ്ഗം:ഗുജറാത്ത്
വർഗ്ഗം:ക്രിക്കറ്റ് ടീമുകൾ
ഹാസ്യാനുകരണ മതങ്ങൾ

വിമർശനത്തിനോ നേരമ്പോക്കിനോ വേണ്ടി ഏതെങ്കിലും മതങ്ങൾക്കോ,വിശ്വാസങ്ങൾക്കോ ബദലായി സൃഷ്ടിക്കുന്ന ഹാസ്യാനുകരണങ്ങളാണ് **ഹാസ്യാനുകരണ മതങ്ങൾ**(Parody religion).നിലവിലുള്ള വിശ്വാസങ്ങളുടെ പരിമിതികളും പരാധീനതകളും വെളിച്ചത്തു കൊണ്ടുവരുവാൻ ഇത്തരം അയഥാർത്ഥ മതങ്ങൾ സഹായകമാവുമെന്ന് ചിലർ കരുതുന്നു.ഡിങ്കോയിസവും, ഫ്ലയിംഗ് സ്പഗെറ്റി മോൺസ്റ്ററുമൊക്കെ അത്തരത്തിലുള്ള പരീക്ഷണങ്ങൾക്ക് ഉദാഹരണങ്ങളാണ്.

വർഗ്ഗം:മത വിമർശനം
വർഗ്ഗം:മതങ്ങൾ
വൈഷ്ണോ ദേവി ക്ഷേത്രം

ജമ്മുവിലുള്ള പ്രസിദ്ധമായ ഒരു ഹൈന്ദവ ആരാധനാലയമാണ് **വൈഷ്ണോ ദേവി ക്ഷേത്രം**. ജമ്മുകാശ്മീരിലെ കത്ര പട്ടണത്തിനു സമീപമുള്ള ത്രികൂട പർവതത്തിലെ ഒരു ഗുഹയിലാണ് പ്രശസ്തമായ ഈ ക്ഷേത്രം സ്ഥിതി ചെയ്യുന്നത്. മഹാകാളി, മഹാലക്ഷ്മി, മഹാസരസ്വതി എന്നി മൂന്ന് പ്രധാന പ്രതിഷ്ഠകളാണ് ഇവിടെയുള്ളത്. ആദിപരാശക്തിയുടെ സങ്കല്പത്തിലാണ് ആരാധന. ഹിന്ദു വിശ്വാസപ്രകാരം ഐശ്വര്യദേവിയായ മഹാലക്ഷ്മിയുടെ അവതാരമാണ് വൈഷ്ണവി, ത്രികുട, ശ്രീമാതാ റാണി, മഹാദേവി എന്നീ നാമങ്ങളിലും അറിയപ്പെടുന്ന വൈഷ്ണോ ദേവി. പ്രതിവർഷം 1 കോടി തീർത്ഥാടകർ ഈ ഗുഹാക്ഷേത്രം സന്ദർശിക്കുന്നു. നവരാത്രി, ദീപാവലി എന്നിവ പ്രധാന ദിവസങ്ങൾ.  
## അവലംബങ്ങൾ

വർഗ്ഗം:ഹിന്ദു ദേവതമാർ
വർഗ്ഗം:ഹിന്ദു തീർത്ഥാടന കേന്ദ്രങ്ങൾ
വർഗ്ഗം:ഇന്ത്യയിലെ ഗുഹാക്ഷേത്രങ്ങൾ
വർഗ്ഗം:ജമ്മു കശ്മീരിലെ ക്ഷേത്രങ്ങൾ
വർഗ്ഗം:ജമ്മു കശ്മീരിലെ ഹിന്ദു ക്ഷേത്രങ്ങൾ
ചെഞ്ചാല്യം

മരുത് മരത്തിൽ നിന്നും ലഭിക്കുന്ന ഒരു തരം പശയാണ് **ചെഞ്ചാല്യം**. കഥകളിയിൽ മുഖത്തെഴുത്തിനുള്ള (ചുട്ടികുത്തൽ) മിനുക്കൽ ഉപാധിയായി ഉപയോഗിക്കുന്നു.

വർഗ്ഗം:പശകൾ
തിരുക്കഴുക്കുണ്ട്രം

തമിഴ് നാട് സംസ്ഥാനത്തിലെ കാഞ്ചീപുരം ജില്ലയിലെ ഒരു പട്ടണം(പഞ്ചായത്ത്) ആണ് **തിരുക്കഴുക്കുണ്ട്രം**.വേദഗിരീശ്വര ക്ഷേത്രം എന്ന ശിവ ക്ഷേത്രം ഇവിടെ സ്ഥിതി ചെയ്യുന്നു.

## ചരിത്രം
തിരുക്കഴുക്കുണ്ട്രം എന്ന പേരിന്റെ ഉത്ഭവം കഴുകൻ എന്ന് അർത്ഥം വരുന്ന 'കഴുഗു' എന്ന തമിഴ് പദത്തിൽ നിന്നാണ്.

വർഗ്ഗം:തമിഴ്നാട്ടിലെ പട്ടണങ്ങൾ
അർട്ടുറോ വിദാൽ

**അർട്ടുറോ വിദാൽ** (ജനനം: മെയ് 22, 1987) ഒരു ചിലിയൻ ദേശീയ ഫുട്‌ബോൾ താരമാണ്. സ്പാനിഷ് ക്ലബ്ബ് ബാഴ്‌സലോണയ്ക്കും ചിലി ദേശീയ ടീമിനും വേണ്ടി മധ്യനിരയിൽ കളിക്കുന്നു. 

ചിലിയിലെ ഏറ്റവും മികച്ച ക്ലബ്ബായ കോളോ കോളോയ്ക്ക് വേണ്ടി കളിച്ചു കൊണ്ട് കരിയർ ആരംഭിച്ച വിദാൽ, പിന്നീട് ജർമൻ ബുണ്ടെസ്‌ലിഗാ ക്ലബ്ബായ ബയേർ ലെവർക്യുസനിൽ ചേർന്നു. നാലു വർഷം അവിടെ തുടർന്നശേഷം 2011 -ൽ ഇറ്റലിയിലെ യുവന്റസ് ടീമിൽ ചേർന്നു. തുടർന്ന് നാലു വർഷം യുവന്റസ് ടീമിനെ സീരി അ ചാംപ്യൻമാരാക്കുന്നതിൽ നിർണായക പങ്ക് വഹിക്കുകയും, ലോകത്തിലെ ഏറ്റവും മികച്ച മധ്യനിര താരങ്ങളിൽ ഒരാൾ എന്ന് അറിയപ്പെടുകയും ചെയ്തു. 

2007 -ൽ ചിലിയൻ ദേശീയ ടീമിനു വേണ്ടി അരങ്ങേറ്റം നടത്തിയ ശേഷം എഴുപത് തവണ അവർക്കായി തോപ്പിയണിഞ്ഞിട്ടുണ്ട്. 2011, 2015 കോപ്പ അമേരിക്ക, 2010, 2014 ഫിഫ ലോകകപ്പ് എന്നിവയിൽ ദേശീയ ടീമിനു വേണ്ടി കളിക്കുകയും, ചിലിയെ 2015 കോപ്പ അമേരിക്ക വിജയികളാക്കുകയും ചെയ്തു. 

## കരിയർ സ്റ്റാറ്റിറ്റിക്സ്
### ക്ലബ്

## അന്താരാഷ്ട്ര ഗോളുകൾ
:*Scores and results list Chile's goal tally first.*
	

## അവലംബം

## ബാഹ്യ കണ്ണികൾ

* 
* 
* 
* 
* 

വർഗ്ഗം:1987-ൽ ജനിച്ചവർ
വർഗ്ഗം:2010 ഫിഫ ലോകകപ്പിലെ കളിക്കാർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ചിലിയൻ ഫുട്ബോൾ കളിക്കാർ
വർഗം: ചിലിയൻ ഫുട്‌ബോൾ താരങ്ങൾ
ഷാബന്തർ കോയ

ഏകദേശം 750 വർഷക്കാലം കേരളത്തിലെ കോഴിക്കോട് ഉൾപ്പെടുന്ന മലബാറിന്റെ തെക്കേ പകുതി ഭരിച്ചിരുന്ന സാമൂതിരിമാരുടെ ഭരണകാലത്തെ ഒരു ഔദ്യോഗിക പദവിയായിരുന്നു *ഷാബന്തർ കോജ.* പിന്നീട് കാലാന്തരത്തിൽ **ഷാബന്തർ കോയ** എന്നായി. പേർഷ്യൻ ഭാഷയിൽ *ഷാ = രാജാവ്/അധികാരി, ബന്തർ = തുറമുഖം, ഷാ ബന്തർ = തുറമുഖത്തിന്റെ അധിപൻ*. കോഴിക്കോട് തുറമുഖത്തെ കയറ്റിറക്കുമതികളുടെ മേൽനോട്ടം വഹിച്ചിരുന്ന മുസ്ലിം ഉദ്യോഗസ്ഥനാണ് ഷാ ബന്തർ കോയ അഥവാ *കോഴിക്കോട് കോയ* എന്ന ഔദ്യോഗിക പദവി നൽകിയിരുന്നത്. തുറമുഖമേധാവികൾ എന്നതിലുപരി വിദേശ വ്യാപാരികളുടെ സുഖസൗകര്യങ്ങൾ അന്വേഷിക്കുന്നതും അവരുടെ ചരക്കുകൾക്കും അങ്ങാടിക്കും സംരക്ഷണം നല്‌കുന്നതും കോയമാരുടെ ചുമതല ആയിരുവെത്രേ.
## അവലംബം
വർഗ്ഗം:പടത്തലവന്മാർ
വർഗ്ഗം:ഇന്ത്യയിലെ ബഹുമതി പട്ടങ്ങൾ
വർഗ്ഗം:ഇന്ത്യയിലെ സ്ഥാനപ്പേരുകൾ
കറ്റാന

ജപ്പാനിലെ സാമുറായ്കൾ ഉപയോഗിച്ചിരുന്ന വാളിനെയാണു **കറ്റാന** എന്നുപറയുന്നത്.

## അവലംബം

വർഗ്ഗം:ആയുധങ്ങൾ
വർഗ്ഗം:വാളുകൾ
വർഗ്ഗം:സാമുറായിമാരുടെ ആയുധങ്ങളും ഉപകരണങ്ങളും
ലൂയിസ് വോൺ അഹ്ൻ

**ലൂയിസ് വോൺ അഹ്ൻ** (ജനനം 1978) ഒരു ഗ്വാട്ടിമാലിയൻ സംരംഭകനും  കാർണഗീ മെലോൺ യൂണിവേഴ്സിറ്റിയിലെ കമ്പ്യൂട്ടർ സയൻസ് വിഭാഗത്തിലെ അസ്സോസിയേറ്റ് പ്രൊഫസറാണ്. ക്രൗഡ്സോഴ്സിംഗിന്റെ മുന്നേറ്റക്കാരിൽ ഒരാളായാണ് അദ്ദേഹം അറിയപ്പെടുന്നത്.  2009 ൽ ഗുഗിൾ ഏറ്റെടുത്ത കമ്പനിയായ റീകാപ്ച്ചയുടെ സ്ഥാപകനും    ഭാഷാപഠനത്തിനുള്ള പ്രശസ്തമായ പ്ലാറ്റ്ഫോമായ ഡുവൊലിങ്കോയുടെ സഹസ്ഥാപകനും സിഇഒയുമാണ് അദ്ദേഹം.

## ജിവചരിത്രം
ഗ്വാട്ടിമാല നഗരത്തിലാണ് വോൻ അഹ്ൻ ജനിച്ചുവളർന്നത്. ശരീരശാസ്ത്രവിദഗ്ദ്ധരായി ജോലിചെയ്തിരുന്ന അദ്ദേഹത്തിന്റെ മാതാപിതാക്കൾക്കും അദ്ദേഹത്തിന്റെ കുടുംബത്തിനും അവിടെ ഒരു മിഠായി ഫാക്ടറി ഉണ്ടായിരുന്നു.  1996ൽ അമേരിക്കൻ സ്കൂൾ ഓഫ് ഗ്വാട്ടിമാലയിൽ നിന്ന് അദ്ദേഹം ബിരുദം കരസ്ഥമാക്കി. 2000 ൽ ഡ്യൂക്ക് സർവ്വകലാശാലയിൽ നിന്ന് ഗണിതത്തിൽ ബി.എസ് സ്വികരിച്ചു (summa cum laude).  പ്രൊഫസർ മാനുവൽ ബ്ലമ്മിന്റെ മേൽനോട്ടത്തിൽ അദ്ദേഹം കാർണഗീ മെലോൺ യൂണിവേഴ്സിറ്റിയിൽ നിന്ന് പിഎച്ച്ഡി കരസ്ഥമാക്കി. 2006ൽ കാർണഗീ മെലോൺ സ്കൂൾ ഓഫ് കമ്പ്യൂട്ടർ സയൻസിൽ ഒരു ഫാക്കൽറ്റിയായി അദ്ദേഹം ചേർന്നു.

## പ്രവൃത്തി
ഒരു പ്രൊഫസർ എന്ന നിലയ്ക്ക്, കാപ്ച്ച, ഹുമാൻ കമ്പ്യൂട്ടേഷൻ  എന്നിവയിലെ അദ്ദേഹത്തിന്റെ ഗവേഷണങ്ങൾ അദ്ദേഹത്തിന് അന്തർദേശീയമായ അംഗീകാരവും ബഹുമതികളും നേടിക്കൊടുത്തു. 2006 ൽ മക്ക്ആർതർ ഫെല്ലോഷിപ്പ്,  2009ലെ ഡേവിഡ് ലുസൈൽ പക്കാർഡ് ഫൈണ്ടേഷന്റെ ഫെല്ലോഷിപ്പ്, 2009ലെ സ്ലോവൻ ഫെല്ലോഷിപ്പ്, മൈക്രൊസൊഫ്റ്റ് ന്യൂ ഫാക്കൽറ്റി ഫെല്ലോഷിപ്പ്,  ശാസ്ത്രജ്ഞർക്കും എഞ്ചിനീയർമാർക്കും നൽകുന്ന 2012ലെ പ്രെസിഡെൻഷ്യൽ ഏർളി കരിയർ അവാർഡ് എന്നിവ അദ്ദേഹത്തിന് ലഭിച്ചു.  ഡിസ്ക്കവറി ശാസ്ത്രത്തിലെ ഏറ്റവും ബുദ്ധിമാന്മാരായ 50 പേരിൽ ഒരാളായി അദ്ദേഹത്തെ തെരഞ്ഞെടുത്തു. പോപ്പുലർ സയൻസിലെ പ്രശസ്തരായ പത്തുപേരിൽ ഒരാൾ, Silicon.com തെരഞ്ഞെടുത്ത സാങ്കേതികവിദ്യയിൽ ഏറ്റവും സ്വാധീനിച്ച 50 പേർ, എംഐടി ടെക്‌നോളജി റിവ്യൂവിന്റെ TR35: 35 വയസ്സിന് താഴെയുള്ള യുവ ഇന്നൊവേറ്റേഴ്‌സ്, ഫാസ്റ്റ് കമ്പനിയുടെ ബിസിനസ്സിലെ ഏറ്റവും നൂതനമായ ആശയങ്ങളുള്ള 100 ആളുകൾ ഇവയിലെല്ലാം അദ്ദേഹം ഉൾപ്പെട്ടിട്ടുണ്ട്.

## അവലംബം

വർഗ്ഗം:Guatemalan computer scientists
വർഗ്ഗം:ജീവിച്ചിരിക്കുന്നവർ
വർഗ്ഗം:MacArthur Fellows
വർഗ്ഗം:Carnegie Mellon University alumni
വർഗ്ഗം:Duke University alumni
വർഗ്ഗം:Carnegie Mellon University faculty
വർഗ്ഗം:Human-based computation
വർഗ്ഗം:People from Guatemala City
വർഗ്ഗം:കമ്പ്യൂട്ടർ ശാസ്ത്രജ്ഞർ
വർഗ്ഗം:1979-ൽ ജനിച്ചവർ
വർഗ്ഗം:Date of birth missing (living people)
വർഗ്ഗം:Guatemalan people of German descent
ഡേവിഡ് പി. ആൻഡേഴ്സൺ

**ഡേവിഡ് പി. ആൻഡേഴ്സൺ** (ജനനം 1955) ബെർക്ക്ലിയിലെ കാലിഫോർണിയ സർവ്വകലാശാലയിലെ സ്പേസ് സയൻസസ് ലബോറട്ടറിയിലെ ഒരു അമേരിക്കൻ ഗവേഷണശാസ്ത്രജ്ഞനും ഹൂസ്റ്റൺ സർവ്വകലാശാലയിൽ കമ്പ്യൂട്ടർ സയൻസിൽ സഹപ്രൊഫസറുമാണ്. ആൻഡേഴ്സൺ SETI@home, BOINC, Bossa, Bolt എന്നീ സോഫ്റ്റ്‌വെയർ പദ്ധതികൾക്ക് നേതൃത്വം വഹിച്ചിട്ടുണ്ട്.

## വിദ്യാഭ്യാസം
വെസ്ലിയൻ സർവ്വകലാശാലയിൽ നിന്ന് ഗണിതത്തിൽ ബിഎ അദ്ദേഹം കരസ്തമാക്കിയിട്ടുണ്ട്. വിസ്കോൺസിൻ- മാഡിസൻ യൂണിവേഴ്സിറ്റിയിൽ നിന്ന് ഗണിതത്തിലും കമ്പ്യൂട്ടർ സയൻസിലും എംഎസ്ഇയും പിഎച്ച്ഡി ഡിഗ്രി അദ്ദേഹം കരസ്ഥമാക്കി. ബിരുദവിദ്യാലയത്തിലായിരിക്കുമ്പോൾ കമ്പ്യൂട്ടർ ഗ്രാഫിക്സിനെക്കുറിച്ച് 4 ഗവേഷണ പ്രബന്ധങ്ങൾ പ്രസിദ്ധീകരിച്ചു. 

## ജോലി
1985 മുതൽ 1992 വരെ യുസി ബെർക്ക്ലി കമ്പ്യൂട്ടർ സയൻസ് ഡിപ്പാർട്ട്മെന്റിൽ അദ്ദേഹം സഹപ്രൊഫസറായിരുന്നു. അവിടെ വച്ച് അദ്ദേഹത്തിന് എൻഎസ്എഫ് പ്രസിഡഞ്ച്യൽ യംഗ് ഇൻവെസ്റ്റിഗേറ്റർ, ഐ‌ബിഎം ഫാക്കൽറ്റി ഡെവലപ്പ്മെന്റ് പുരസ്ക്കാരങ്ങൾ ലഭിച്ചു. ഈ കാലയളവിൽ അദ്ദേഹം ചെയ്ത ഗവേഷണപദ്ധതികൾ:

*FORMULA, ഒരു സമാന്തര പ്രോഗ്രാമിംഗ് ഭാഷയും കമ്മ്പ്യൂട്ടർ സിസ്റ്റത്തിനുള്ള ഒരു റൺടൈം സിസ്റ്റം 
*DASH,ഡിജിറ്റൽ ഓഡിയോയേയും വിഡിയോയേയും പിന്തുണയ്ക്കുന്ന വിതരണം ചെയ്യുന്ന ഓപ്പറേറ്റിംഗ് സിസ്റ്റം.
*Continuous Media File System (CMFS), ഡിജിറ്റൽ ഓഡിയോയ്ക്കും വിഡിയോയ്ക്കും വേണ്ടിയുള്ള ഒരു ഫയൽ സിസ്റ്റം 
*Comet, ഡിജിറ്റൽ ഓഡിയോയ്ക്കും വിഡിയോയ്ക്കും വേണ്ടിയുള്ള ഒരു I/O സെർവ്വർ 

## അവലംബം

വർഗ്ഗം:ജീവിച്ചിരിക്കുന്നവർ

വർഗ്ഗം:1955-ൽ ജനിച്ചവർ
വർഗ്ഗം:കമ്പ്യൂട്ടർ ശാസ്ത്രജ്ഞർ
സെർജി അബിറ്റബുൾ

**സെർജി അബിറ്റബുൾ** ഡാറ്റാ മാനേജിംഗ്, ഡാറ്റാബേസ് തിയറി, ഫീനൈറ്റ് മോഡൽ തിയറി എന്നിവയിൽ ഗവേഷണം ചെയ്തുകൊണ്ടിരിക്കുന്ന ഒരു കമ്പ്യൂട്ടർ ശാസ്ത്രജ്ഞനാണ്. 

## വിദ്യാഭാസം
1982ൽ സെയ്മൂറ് ഗിൻസ്ബെർഗിന്റെ മേൽനോട്ടത്തിൽ വടക്കൻ കാലിഫോർണിയ സർവ്വകലാശാലയിൽ നിന്ന് അബിറ്റ്ബുൾ അദ്ദേഹത്തിന്റെ പി.എച്ച്.ഡി സ്വീകരിച്ചു. 

## ഉദ്യോഗം
കമ്പ്യൂട്ടർ സയൻസിലും അനുബന്ധവിഷയങ്ങളിലും ശ്രദ്ധ കേന്ദ്രീകരിച്ചിരിക്കുന്ന ഫ്രാൻസിന്റെ ദേശീയഗവേഷണഇൻസ്റ്റിറ്റ്യൂട്ടായ  Institut national de recherche en informatique et en automatique (INRIA) ലെ മുതിർന്ന ഗവേഷകനാണ് അദ്ദേഹം. Collège de France ലെ പ്രൊഫസറാണ് അദ്ദേഹം.

അദ്ദേഹം അറിയപ്പെടുന്നത് ഡാറ്റാ മാനേജിംഗ്, ഡാറ്റാബേസ് തിയറി, ഫൈനൈറ്റ് മോഡൽ തിയറി എന്നീ മേഖലകളിൽ നൽകിയ സംഭാവനകളിലാണ്. ഫൈനേറ്റ് മോഡൽ തിയറിയിൽ അബിറ്റ്ബൂൾ-വിയാനു സിദ്ധാന്തം പറയുന്നത്  ഫിക്സ്ഡ് പോയിന്റ് ലോജിക്ക് പാർഷ്യൽ ഫിക്സ്ഡ് പോയിന്റ് ലോജിക്കിന് തുല്യമാണെങ്കിൽ മാത്രം പോളിനോമിയൽ സമയം PSPACE തുല്യമായിരിക്കും എന്നാണ്. ഡാറ്റാബേസ് സിദ്ധാന്തത്തിൽ വളരെ വിപുലമായ ഉത്തരങ്ങൾ നൽകിയിട്ടുണ്ട്. ഈ അടുത്ത് എക്സ്എംഎൽ ഡാറ്റയുടെ വിതരണം ചെയ്യപ്പെട്ട അപഗ്രഥനത്തിനുവേണ്ടിയുള്ള ഭാഷകളെക്കുറിച്ചാണ് അത്. ഡാറ്റാമാനേജ്മെന്റിൽ അദ്ദേഹം നന്നായി അറിയപ്പെടുന്നത് semistructured, Web databases എന്നിവയിലെ മുൻകാല പ്രവർത്തനങ്ങളാലാണ്. 2008ൽ യൂറോപ്യൻ സർവ്വകലാശാലകളിൽ ഡാറ്റാമാനേജ്മെന്റെ മേഖലയിൽ പ്രവർത്തിക്കുന്ന ഗവേഷകരിൽ ഏറ്റവും മികച്ച ആളായി Citeseer അദ്ദേഹത്തെ തെരഞ്ഞെടുത്തു. 

ഡാറ്റാബേസ് തിയറി,  വെബ് ഡാറ്റാമാനേജ്മെന്റ്  എന്നീ വിഷയങ്ങളിൽ ഓരോ പുസ്കകങ്ങൾ അദ്ദേഹത്തിന്റേതായുണ്ട്.

## പുരസ്ക്കാരങ്ങളും ബഹുമതികളും
അബിറ്റ്ബുൾ 2011ൽ യൂറോപ്യൻ അക്കാഡമി ഓഫ് സയൻസിന്റെയും 2008ൽ ഫ്രഞ്ച് അക്കാഡമി ഓഫ് സയൻസസിന്റെയും അംഗമായി. അസ്സോസിയേഷൻ ഓഫ് കംപ്യൂട്ടിംഗ് മെഷീനറിയിൽ 2011 ൽ ഫെല്ലോ ആയി. 

## അവലംബങ്ങൾ


വർഗ്ഗം:ഡാറ്റാബേസ് ഗവേഷകർ

വർഗ്ഗം:ജീവിച്ചിരിക്കുന്നവർ
വർഗ്ഗം:1953-ൽ ജനിച്ചവർ
വർഗ്ഗം:കമ്പ്യൂട്ടർ ശാസ്ത്രജ്ഞർ
വർഗ്ഗം:ഫ്രഞ്ച് കമ്പ്യൂട്ടർ ശാസ്ത്രജ്ഞർ
ആൻഡ്രു അപ്പെൽ

**ആൻഡ്രു വിൽസൺ അപ്പെൽ** (ജനനം: 1960) ന്യൂ ജഴ്സിയിലെ പ്രിൻസ്ടൺ സർവ്വകലാശാലയിൽ കമ്പ്യൂട്ടർ സയൻസിൽ യൂജീൻ ഹിഗ്ഗിൻസിന്റെ പ്രൊഫസറായിരുന്നു. കംപൈലറിനെക്കുറിച്ചുള്ള പുസ്തകങ്ങളായ എംഎൽ (ISBN 0-521-58274-1) സീരിയസ് മോഡേൺ കംപൈലർ ഇംപ്ലിമെന്റേഷൻ, അതുപോലെ തന്നെ കംപൈലിംഗ് വിത്ത് കണ്ടിന്യൂയേഷൻ (ISBN 0-521-41695-7) എന്നിവയാണ് അദ്ദേഹത്തെ പ്രശസ്തനാക്കിയത്. ഡേവിഡ് മക്ക്വിൻ, ജോൺ എച്ച്. റെപ്പ്, മത്തിയാസ് ബ്ലൂം എന്നിവരോടൊപ്പം ന്യൂജേഴ്‌സി  സ്റ്റാൻഡേർഡ് എം.എൽ കമ്പൈലറിന്റെ വികസനത്തിൽ പ്രധാന പങ്ക് വഹിച്ച അദ്ദേഹം   റോഗ്-ഒ-മാറ്റിക്കിന്റെ രചയിതാക്കളിൽ ഒരാളായിരുന്നു.
## ജീവചരിത്രം
1976-ൽ ചതുർവർണ്ണ സിദ്ധാന്തം തെളിയിച്ച ഗണിതശാസ്ത്രജ്ഞനായ കെന്നത്ത് അപ്പലിന്റെ മകനാണ് ആൻഡ്രൂ അപ്പൽ.1981ൽ പ്രിൻസ്ടൺ സർവ്വകലാശാലയിൽ നിന്നും 1981-ൽ നോബൽ സമ്മാന ജേതാവ് ജെയിംസ് പീബിൾസിന്റെ മേൽനോട്ടത്തിൽ "അസിംപ്റ്റിക്കലി ഫാസ്റ്റ് എൻ-ബോഡി അൽഗോരിതം ഉപയോഗിച്ച് ഗാലക്സി ക്ലസ്റ്ററിങ്ങിന്റെ അന്വേഷണം" എന്ന തലക്കെട്ടിൽ സീനിയർ തീസിസ് പൂർത്തിയാക്കി. അദ്ദേഹം എ. ബി സുമ്മ കം ലൗഡ് (ഭൗതികശാസ്ത്രം) കരസ്ഥമാക്കി.1985ൽ കാർണഗീ-മെലോൺ യൂണിവേഴ്സിറ്റി നിന്നും പിച്ച്ഡി (കമ്പ്യൂട്ടർ സയൻസ്) കരസ്ഥമാക്കിയ അദ്ദേഹം 1998-ൽ, പ്രോഗ്രാമിംഗ് ഭാഷകളെയും കമ്പൈലറുകളെയും കുറിച്ചുള്ള അദ്ദേഹത്തിന്റെ ഗവേഷണം വഴി എസിഎം ഫെല്ലോ ആയി.

## അവലംബം


വർഗ്ഗം:ജീവിച്ചിരിക്കുന്നവർ

വർഗ്ഗം:1960-ൽ ജനിച്ചവർ
വർഗ്ഗം:അമേരിക്കൻ കമ്പ്യൂട്ടർ ശാസ്ത്രജ്ഞർ
വർഗ്ഗം:പ്രിൻസ്റ്റൺ യൂനിവേഴ്സിറ്റി അദ്ധ്യാപകർ
ബ്രൂസ് അർഡെൻ

**ബ്രൂസ് അർഡെൻ** (ജനനം 1927ൽ മിന്നെസോട്ടയിലെ മിന്നിയപോളിസ് ) ഒരു അമേരിക്കൻ കമ്പ്യൂട്ടർ ശാസ്ത്രജ്ഞനാണ്.

അർഡെൻ  അമേരിക്കൻ നാവികസേനയിൽ രണ്ടാം ലോകമഹായുദ്ധ സമയത്ത് കാലിഫോർണിയ, ഷിക്കാഗോ, കൊഡിയാക്ക്, അലാസ്ക്ക എന്നിവടങ്ങളിൽ മൂന്നാം ക്ലാസ് റഡാർ ടെക്നീഷ്യനായി ചേർന്നു. 

1949ൽ Purdue University നിന്ന് BS(EE) ബിരുദം നേടി. 1950ൽ ജനറൽ മോട്ടേഴ്സിന്റെ അല്ലിസൺ വിഭാഗത്തിലെ ഐബിഎംന്റെ ഹൈബ്രിഡ് പ്രോഗ്രാംഡ് കമ്പ്യൂട്ടർ/ കാൽക്കുലേറ്ററിലെ വയറിംഗിനും പ്രോഗ്രാമിനുമൊപ്പം അദ്ദേഹം തന്റെ കമ്പ്യൂട്ടിംഗ് പ്രവൃത്തികൾ ആരംഭിച്ചു. മിഷിഗൺ സർവ്വകലാശാലയിലെ വില്ലോ റൺ ലബോറട്ടറിയിൽ ഉപയോഗിച്ചിരുന്ന സ്റ്റാൻഡേർഡ് ഈസ്റ്റേൺ ഓട്ടോമാറ്റിക്ക് കമ്പ്യൂട്ടറിൽ കണക്കുകൂട്ടലുകൾ നടത്താനായി ഒരു പ്രൊഗ്രാമറായി കുറച്ചു കാലം അദ്ദേഹം ചെലവഴിച്ചു. 

മിഷിഗണിലെ സർവ്വകലാശാലയിലെ സ്റ്റാറ്റിസ്റ്റിക്കൽ റിസേർച്ച് ലബോറട്ടറിയിൽ റിസേർച്ച് അസ്സോസ്സിയേറ്റ് ആയി. പിന്നീട് സർവ്വകലാശാലയിലെ കമ്പ്യൂട്ടർ സെന്റർ 1959ൽ സ്ഥാപിച്ച ശേഷം അതിന്റെ അസ്സോസിയേറ്റ് ഡയറക്റ്ററായി. മിഷിഗണിൽ വെച്ച്  IBM 650 നു വേണ്ടി GAT,  IBM 704/709/7090 നു വേണ്ടി MAD  എന്നീ കംപലറുകളുടെ സഹരചയിതാവാകുകയും  ഐബിഎമ്മുമായി ധാരണയിലെത്തി IBM System/360 Model 67 computerലും   Michigan Terminal System (MTS) time-sharing operating system ന്റെ ആദ്യ ഘട്ടത്തിലും ഉൾപ്പെടുത്തിയ വെർച്യൽ മെമ്മറി ഫീച്ചറുകൾക്കു വേണ്ടിയുള്ള ആർക്കിടെക്ചർ തയ്യാറാക്കുകയും ചെയ്തു. 
  
## അവലംബം

വർഗ്ഗം:1927-ൽ ജനിച്ചവർ
വർഗ്ഗം:അമേരിക്കൻ കമ്പ്യൂട്ടർ ശാസ്ത്രജ്ഞർ
വർഗ്ഗം:പ്രിൻസ്റ്റൺ യൂനിവേഴ്സിറ്റി അദ്ധ്യാപകർ
സോഡിയം കാർബണേറ്റ്

**സോഡിയം കാർബണേറ്റ്**.(അലക്ക് കാരം,വാഷിങ് സോഡ,സോഡ ആഷ്):‌-കാർബോണിക് ആസിഡിന്റെ സോഡിയം ലവണം.രാസ സൂത്രം Na2CO3. ജലത്തിൽ നന്നായി ലയിക്കുന്നു. പ്രകൃതിയിൽ പരൽ രൂപത്തിലുള്ള ഹെപ്റ്റാ ഹൈഡ്രേറ്റായി കാണപ്പെടുന്നു.ശുദ്ധമായ സോഡിയം കാർബണേറ്റ് വെളുത്ത ഗന്ധരഹിതമായ പൗഡറാണ്. കടുത്ത ക്ഷാരരുചിയുണ്ട്. ലായിനി ക്ഷാര സ്വഭാവമുള്ളതാണ്. ഗാഢജലത്തെ മൃദുവാക്കാൻ സാധാരണയായി ഉപയോഗിക്കുന്നു.
## അവലംബം

## പുറത്തേക്കുള്ള കണ്ണികൾ

വർഗ്ഗം:കാർബണേറ്റുകൾ
വർഗ്ഗം:ഗാർഹിക രാസവസ്തുക്കൾ
വർഗ്ഗം:സോഡിയം സംയുക്തങ്ങൾ
വർഗ്ഗം:ഫോട്ടോഗ്രാഫിക് രാസവസ്തുക്കൾ
ഭേൽപൂരി

സ്വാദിഷ്‌ഠമായ ഒരു ലഘുഭക്ഷണമാണ് **ഭേൽപൂരി**. പൊരി (അരികൊണ്ടുള്ള പൊരി), പച്ചക്കറികൾ, പുളി കൊണ്ടുണ്ടാക്കിയ ചാറും എന്നിവ ചേർത്താണ് ഇതുണ്ടാക്കുന്നത്.

മുംബൈയിലെ ചായക്കടകളിലും മറ്റുതെരുവോര ഭക്ഷണശാലകളിൽ നിന്നുമാണ്  ഭേൽപൂരി ഉടലെടുത്തത് കരുതപ്പെടുന്നു. ഇന്ത്യയുടെ മിക്ക ഭാഗങ്ങളിലേക്കും  ഇതിന്റെ രുചിക്കൂട്ടുകൾ പ്രചുരമാവുകയും എല്ലായിടത്തും പ്രാദേശിക ഭക്ഷണമായി ലഭ്യക്കാൻ സാധ്യമാവുന്നു. പടിഞ്ഞാറൻ മഹാരാഷ്ട്രയിൽ നിന്നുള്ള ഭഡാങ്ക് (भडंग) എന്ന എരിവുള്ള  മസാലകളിൽ നിന്നുമാണ് ഇത് ഉടലെടുത്തതെന്നും പറയപ്പെടുന്നു. ഭേൽപൂരി കൊൽകത്ത ശൈലിയിൽ ജലാംശം കുറച്ച് ഭഡാങ്ക് മസാലകൾ ചേർത്തുണ്ടാക്കുന്നതിനെ ജാൽ മുരി (എരിവോടുകൂടിയ ചീർത്ത അരി എന്നാണർത്ഥം) എന്നാണ് വിളിക്കുന്നത്. മൈസൂർ ശൈലിയിലുള്ള ഭേൽപൂരിയെ ചുറുമുരി അല്ലെങ്കിൽ ചുർമുരി എന്നിങ്ങനെ അറിയപ്പെടുന്നു. ഭഡാങ്ക് (भडंग) എന്ന ജലാംശം കുറച്ചുണ്ടാക്കുന്ന ഭേൽപൂരി കൊത്തി അരിഞ്ഞ സവോളയും  ചെറുനാരങ്ങ നീരും ചേർത്താണ് കഴിക്കാറ്.

ലഘുചിത്രം|305x305ബിന്ദു|ഒരു തെരുവോര കച്ചവടക്കാരൻ ഭേൽപൂരി ഉണ്ടാക്കുന്നു.


## അവലംബം

വർഗ്ഗം:ഇന്ത്യൻ ലഘുഭക്ഷണങ്ങൾ
വർഗ്ഗം:തെരുവോര ഭക്ഷണങ്ങൾ
എം.പി. വിൻസെന്റ്

മുൻ നിയമസഭാംഗവും 2020-2021 കാലയളവിൽ തൃശൂർ ഡി.സി.സിയുടെ പ്രസിഡൻറുമായിരുന്ന കോൺഗ്രസ് നേതാവാണ് **എം.പി. വിൻസെന്റ്** (ജനനം:19 ജനുവരി 1964)

## ജീവിതരേഖ
തൃശ്ശൂർ ജില്ലയിലെ പുതുക്കാട് ഗ്രാമത്തിലെ അളഗപ്പനഗറിൽ പൗലോസിൻ്റെയും മേരിയുടേയും മകനായി 1964 ജനുവരി 19-ന് ജനിച്ചു. ചെങ്ങാലൂർ സെന്റ്. മേരീസ് ഹൈസ്കൂളിൽ സ്കൂൾ വിദ്യാഭ്യാസവും ഇരിങ്ങാലക്കുട ക്രൈസ്റ്റ് കോളേജിൽ നിന്ന് ബിരുദവും നേടി. ബി.എ.യാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം
വിദ്യാർത്ഥി സംഘടനയായ കെ.എസ്.യു വഴിയാണ് രാഷ്ട്രീയ പ്രവേശനം. കെ.എസ്.യുവിൻ്റെ താലൂക്ക് പ്രസിഡൻറായും തൃശൂർ ഡി.സി.സിയുടെ സെക്രട്ടറിയായും പ്രവർത്തിച്ചു. നിലവിൽ തൃശൂർ ഡി.സി.സിയുടെ പ്രസിഡൻറും കെ.പി.സി.സിയിൽ അംഗവുമാണ്.
2016ലെ നിയമസഭ തിരഞ്ഞെടുപ്പിൽ ഒല്ലൂരിൽ നിന്ന് മത്സരിച്ചെങ്കിലും സി.പി.ഐയിലെ കെ.രാജനോട് പരാജയപ്പെട്ടു.

** പ്രധാന പദവികൾ **

* 1985 കെ.എസ്.യു. ജില്ലാ പ്രസിഡൻറ്, തൃശൂർ
* 1990 കെ.എസ്.യു. സംസ്ഥാന സെക്രട്ടറി
* 1997 യൂത്ത് കോൺഗ്രസ് സംസ്ഥാന സെക്രട്ടറി
* 2011-2016 നിയമസഭാംഗം, ഒല്ലൂർ
* 2020 മുതൽ തൃശൂർ ഡി.സി.സി. പ്രസിഡൻറ്.

** മറ്റ് പദവികൾ **

* പ്രസിഡൻറ്, അപ്പോളോ ടയേഴ്സ് യൂണിയൻ, ഐ.എൻ.ടി.യു.സി, ടൂറിസം വികസന സഹകരണ സൊസൈറ്റി

* സംസ്ഥാന പ്രസിഡൻ്റ്, വില്ലേജ് യൂത്ത് ക്ലബ് അസോസിയേഷൻ

## തിരഞ്ഞെടുപ്പുകൾ

## അവലംബം

വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1964-ൽ ജനിച്ചവർ
മഹേന്ദ്ര കപൂർ

**മഹേന്ദ്ര കപൂർ**.പ്രശസ്തനായ ഇന്ത്യൻ പിന്നണി ഗായകൻ. (9 January 1934 – 27 September 2008).അഞ്ചു പതിറ്റാണ്ട് നീണ്ട സംഗീത സപര്യക്കിടയിൽ വിവിധ ഭാഷകളിലായി 2500 നടുത്ത് ഗാനങ്ങൾ പാടിയിട്ടുണ്ട്.'ചലൊ എക് ബാർ ഫിർ സെ അജ്നബി ബൻ ജായെ ഹം ദോനോം(ഗുംറാഹ്)',നീലെ ഗഗൻ കെ തലെ (ഹംറാസ്) എന്നിവ അദ്ദേഹത്തിന്റെ പ്രശസ്തമായ ജനപ്രിയ ഗാനങ്ങളാണ്.

വർഗ്ഗം:1934-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:അമൃത്‌സറിൽ നിന്നുള്ളവർ
സഞ്ജീവ് അറോറ

**സഞ്ജീവ് അറോറ** (ജനനം 1968) ഒരു ഇന്ത്യൻ അമേരിക്കൻ തിയററ്റിക്കൽ കമ്പ്യൂട്ടർ ശാസ്ത്രജ്ഞനാണ്. അദ്ദേഹം അറിയപ്പെടുന്നത് probabilistically checkable proofs ലെ പ്രവർത്തനങ്ങളാലാണ് അല്ലെങ്കിൽ  PCP theorem. നിലവിൽ അദ്ദേഹം പ്രിൻസ്ടൺ സർവ്വകലാശാലയിൽ കമ്പ്യൂട്ടർ സയൻസിലെ ചാൾസ് സി. ഫിറ്റ്സ്മോറിസ് പ്രൊഫസറാണ്. അദ്ദേഹത്തിന്റെ ഗവേഷണ വിഷയങ്ങൾ ഇവയാണ് :computational complexity theory, uses of randomness in computation, probabilistically checkable proofs, computing approximate solutions to NP-hard problems, and geometric embeddings of metric spaces.

1990ൽ MIT യിൽ നിന്ന് കമ്പ്യൂട്ടർ സയൻസിനോടൊപ്പം തന്നെ ഗണിതത്തിൽ B.S നേടി. ഉമേഷ് വസിരാനിക്കു കീഴിൽ 1994 ൽ ബെർക്ക്ലിയിലെ കാലിഫോർണിയ സർവ്വകലാശാലയിൽ നിന്ന് കമ്പ്യൂട്ടർ സയൻസിൽ പി.എച്ച്.ഡി കരസ്ഥമാക്കി. ഇതിനു മുൻപ് 1986ൽ IIT JEEൽ സഞ്ജയ് അറോറ റാങ്കിൽ ഏറ്റവും മുന്നിൽ തന്നെ എത്തിയിരുന്നു. എന്നാൽ കാൺപുർ ഐ.ഐ.റ്റിയിലെ 2 വർഷങ്ങൾക്കു ശേഷം MIT യിലേക്ക് മാറുകയായിരുന്നു.  2002-03 കാലയളവിൽ ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡിയിൽ ഒരു സന്ദർശക വിദ്യാർത്ഥിയായിരുന്നു അദ്ദേഹം. 

Computational Complexity: A Modern Approach എന്ന പുസ്തകത്തിന്റെ സഹരചയിതാവാണ് (ബോസ് ബറാക്കിനോടൊപ്പം) അദ്ദേഹം. Princeton's Center for Computational Intractability സ്ഥാപകനും എക്സിക്യുട്ടീവ് ബോർഡ് അംഗവുമാണദ്ദേഹം.  അദ്ദേഹവും അദ്ദേത്തിന്റെ സഹരചയിതാക്കളും ഏതാനും സാമ്പത്തിക ഉൽപ്പന്നങ്ങൾ കമ്പ്യൂട്ടേഷണൻ അസമത്വങ്ങളുമായി ബന്ധപ്പെട്ടിരിക്കുന്നുവെന്നും അവ ചില സാഹചര്യത്തിൽ വിപണിയുടെ അസ്ഥിരതയിലേക്ക് നയിക്കാം. 

## അവലംബം

## പുറം കണ്ണികൾ
* Sanjeev Arora's Homepage
* Sanjeev Arora at the Mathematics Genealogy Project

വർഗ്ഗം:ജീവിച്ചിരിക്കുന്നവർ

വർഗ്ഗം:1968-ൽ ജനിച്ചവർ
വർഗ്ഗം:സൈദ്ധാന്തിക കമ്പ്യൂട്ടർ ശാസ്ത്രജ്ഞർ
വർഗ്ഗം:ഇന്ത്യൻ ഗണിതശാസ്ത്രജ്ഞർ
വർഗ്ഗം:അമേരിക്കൻ ഗണിതശാസ്ത്രജ്ഞർ
വർഗ്ഗം:പ്രിൻസ്റ്റൺ യൂനിവേഴ്സിറ്റി അദ്ധ്യാപകർ
വർഗ്ഗം:പഞ്ചാബിൽ നിന്നുള്ള വ്യക്തികൾ
ദ ബോണ്ട്‌

**ദ ബോണ്ട്‌ **എന്നത് ലിബർട്ടി ലോൺ കമ്മിറ്റിയുടെ പ്രചാരണാർഥം ചാർളി ചാപ്ലിൻ നിർമ്മിച്ച നിശ്ശബ്ദ ചലച്ചിത്രമാണ്. 1918-ൽ പുറത്തിറങ്ങിയ ചിത്രത്തിൽ എഡ്നാ പർവയൻസും, ആൽബെർട്ട് അസ്റ്റിനും, സിഡ്നി ചാപ്ലിനും പ്രധാനവേഷങ്ങളിൽ അഭിനയിച്ചിരിക്കുന്നു. 

## അവലംബങ്ങൾ
 

## പുറത്തേക്കുള്ള കണ്ണികൾ
* 
* 
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
രാഘവൻ പൊഴക്കടവിൽ

കേരളത്തിലെ സാമുഹികപ്രവർത്തകനും കോൺഗ്രസ് ഐ.യുടെ നേതാവുമാണ് **രാഘവൻ പൊഴക്കടവിൽ.** 1980 ലും 1982 ലും ഒല്ലൂർ നിയമസഭാ മണ്ഡലത്തിൽ നിന്നുള്ള നിയമസഭാ അംഗം ആയിരുന്നു.

## തിരഞ്ഞെടുപ്പുകൾ

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
മയിൽപ്പീലി (ആൽബം)

എസ്. രമേശൻ നായരുടെ രചനയിലും ജയവിജയന്മാരിലെ  ജയന്റെ സംഗീത സംവിധാനത്തിലും മലയാളത്തിൽ തരംഗിണി പുറത്തിറക്കിയ ഒരു ഭക്തിഗാന ആൽബമാണ് **മയിൽപ്പീലി**. ശ്രീ ഗുരുവായൂരപ്പനെ സ്തുതിച്ച് ഇറക്കിയ ഈ ആൽബത്തിൽ 9 ഗാനങ്ങളായിരുന്നു അടങ്ങിയിരുന്നത്. എല്ലാ ഗാനങ്ങളും ആലപിച്ചത് കെ.ജെ. യേശുദാസായിരുന്നു. ഇറങ്ങിയ സമയത്തു തന്നെ വളരെയധികം വിറ്റഴിഞ്ഞ ഈ ആൽബം മലയാള സംഗീതശാഖയിലെ ഒരു ക്ലാസിക്കായി പരിഗണിക്കപ്പെടുന്നു. ഇന്നും ഇതിലെ ഗാനങ്ങൾ ഹിറ്റായി നിൽക്കുന്നു.

## ഗാനങ്ങൾ

## ആൽബത്തിന്റെ ഉദ്ഭവം
ജയവിജയന്മാരിലെ ജയൻ ഒറ്റയ്ക്ക് സംഗീതസംവിധാനം നിർവ്വഹിച്ച ആദ്യത്തെ ആൽബമായിരുന്നു മയിൽപ്പീലി. ഇരട്ടസഹോദരനായിരുന്ന വിജയന്റെ അകാലമരണത്തെത്തുടർന്ന് സംഗീതലോകത്തോട് വിടപറഞ്ഞ ജയനെ ആത്മസുഹൃത്തായ യേശുദാസ് നിർബന്ധിച്ച് മടക്കിക്കൊണ്ടുവരികയായിരുന്നു. അന്ന് തിരുവനന്തപുരം ആകാശവാണി നിലയത്തിലെ ഉദ്യോഗസ്ഥനായിരുന്ന എസ്. രമേശൻ നായരുടെ വീട്ടിലേയ്ക്ക് യേശുദാസ് ജയനെ കൂട്ടിക്കൊണ്ടുപോയി. അപ്പോൾ തന്നെ ഗാനസൃഷ്ടിയ്ക്കുള്ള പരിപാടികൾ തുടങ്ങാൻ യേശുദാസും രമേശൻ നായരും ചേർന്ന് തീരുമാനിച്ചു. തുടർന്ന് രമേശൻ നായർ വരികൾ എഴുതിത്തുടങ്ങുകയും ജയൻ അവയ്ക്ക് ഈണം നൽകാൻ തുടങ്ങുകയും ചെയ്തു. അന്ന് അർദ്ധരാത്രിയായപ്പോഴേയ്ക്കും എട്ടുപാട്ടുകൾ എഴുതി ചിട്ടപ്പെടുത്തിക്കഴിഞ്ഞിരുന്നു.

അവസാനമായി ഒരു ഗാനം ആദ്യം ഈണമിട്ട് അതിന് അനുസരിച്ച് എഴുതാമെന്ന് രമേശൻ നായർ തീരുമാനിയ്ക്കുകയായിരുന്നു. അതിനുമുമ്പ് അദ്ദേഹം കുറച്ചുനേരം ടി.വി. കാണാനായി ഇരുന്നു. അപ്പോൾ അദ്ദേഹം കണ്ടത് ഒരു ഗസൽ പരിപാടിയാണ്. അതിൽ കേട്ട ഒരു ഗസലിന്റെ ഈണം ജയനെ വളരെയധികം സ്വാധീനിയ്ക്കുകയും അപ്പോൾത്തന്നെ പ്രസ്തുത ഗസലിന്റെ രാഗത്തിൽ ഒരു ഈണം തയ്യാറാക്കുകയും ചെയ്തു. ആഭേരി രാഗത്തോട് സാദൃശ്യം തോന്നുന്ന ഒരു ഹിന്ദുസ്ഥാനിരാഗമായിരുന്നു അത്. രമേശൻ നായർ അപ്പോൾ തന്നെ വരികൾ എഴുതിച്ചേർത്തു. ആ ഗാനമാണ് *രാധതൻ പ്രേമത്തോടാണോ കൃഷ്ണാ..* എന്ന പ്രസിദ്ധ ഗാനം. അങ്ങനെ ഒറ്റരാത്രി കൊണ്ടാണ് ആ ആൽബത്തിലെ ഒമ്പതുഗാനങ്ങളും പിറവിയെടുത്തത്. പിറ്റേന്നുതന്നെ ആ ഗാനങ്ങൾ തിരുവനന്തപുരത്തെ തരംഗിണി സ്റ്റുഡിയോയിൽ റെക്കോർഡ് ചെയ്യുകയും 1988 നവംബറിൽ പുറത്തിറക്കുകയും ചെയ്തു.

## സ്വീകരണം
പുറത്തിറങ്ങിയ സമയത്തുതന്നെ വൻ ജനപ്രീതിയാണ് മയിൽപ്പീലിയിലെ ഗാനങ്ങൾക്ക് ലഭിച്ചത്. ഒരാഴ്ചയ്ക്കുള്ളിൽ തന്നെ ലക്ഷക്കണക്കിന് കോപ്പികൾ വിറ്റുപോയിരുന്നു. ജാതിമതഭേദമില്ലാതെ കേരളീയർ ഈ ആൽബം ഏറ്റുവാങ്ങി. കേരളമെമ്പാടുമുള്ള ഭക്തിഗാനമേളകളിൽ മയിൽപ്പീലിയിലെ ഗാനങ്ങൾ നിത്യസാന്നിദ്ധ്യമായി. കാസറ്റ് യുഗം കഴിഞ്ഞ് സിഡിയും പെൻ ഡ്രൈവുമെല്ലാം വന്നിട്ടും മയിൽപ്പീലിയ്ക്ക് ഇന്നും ശ്രോതാക്കൾക്കിടയിൽ വൻ ജനപ്രീതിയാണ്. 

## അവലംബം

വർഗ്ഗം:മലയാളഗാനങ്ങൾ
വർഗ്ഗം:മലയാളം സംഗീത ആൽബങ്ങൾ
ഹർക്കത് ഉൾ മുജാഹിദ്ദീൻ

പ്രധാനമായും കാശ്മീർ കേന്ദ്രീകരിച്ച് പ്രവർത്തനങ്ങൾ നടത്തുന്ന, പാകിസ്താൻ ആസ്ഥാനമായ ഒരു ഇസ്ലാമിക ഭീകര സംഘടനയാണ് **ഹർക്കത് ഉൾ മുജാഹിദ്ദീൻ (Harkat-ul-Mujahideen)** () (ചുരുക്കത്തിൽ HUM). ലാദനുമായും അൽ ക്വൈദയുമായും ബന്ധമുണ്ടെന്ന് കരുതപ്പെടുന്ന ഈ സംഘടനയെ ഐക്യരാഷ്ട്രസഭ, ബ്രിട്ടൻ, അമേരിക്ക മുതലായവർ ഒരു ഭീകരസംഘടനയായി പ്രഖ്യാപിച്ചിട്ടുണ്ട്. പാകിസ്താൻ ഇതിനെ ഒരു ഭീകരസംഘടനയായി പ്രഖ്യാപിച്ചിട്ടില്ല. ഇസ്ലാമിനോട് ചായ്‌വുള്ള ആശയമുള്ള ഈ സംഘടനയുടെ മുഖ്യലക്ഷ്യം അക്രമമാർഗ്ഗങ്ങളിലൂടെ ഇന്ത്യയിലെ ജമ്മു കാശ്മീരിനെ വേർപെടുത്തി പാകീസ്ഥാനിൽ ചേർക്കുക എന്നതാണ്. 1000 പേരോളമുള്ള ഈ സംഘടനയിലെ 60 ശതമാനം പേരും പാകിസ്താൻകാരും അഫ്ഘാനിസ്ഥാൻകാരുമാണ്.

## അവലംബം

## പുറത്തേക്കുള്ള കണികൾ
*HUM website mirror. A lot of pages are hosted on "2600.com".

## ഇവയും കാണുക
*Ansar Al-Mujahideen
*Harkat-ul-Jihad-al-Islami
*Jaish-e-Mohammed

വർഗ്ഗം:തീവ്രവാദസംഘടനകൾ

വർഗ്ഗം:ജമ്മു കശ്മീരിലെ ജിഹാദി സംഘടനകൾ
വിലാസ് സാരംഗ്

നിരൂപകനും എഴുത്തുകാരനുമായ **വിലാസ് സാരംഗ്** കർണ്ണാടകയിലെ കർവാറിലാണ് ജനിച്ചത്.((1942-2015)പരിഭാഷാരംഗത്തും സാരംഗ് ഏറെ അറിയപ്പെട്ടിരുന്നു.ഹൈസ്ക്കൂൾ പഠനത്തിനു ശേഷം ബോംബെയിലെ എല്ഫിൻസ്റ്റൺ കോളേജിൽ പഠനം തുടർന്ന സാരംഗ് ബോംബെ സർവ്വകലാശാലയിൽ നിന്നും ഇംഗ്ലീഷ് സാഹിത്യത്തിൽ ഡോക്ടറേറ്റും നേടി.1971 മുതൽ 1974 വരെ അമേരിക്കയിലെ ഇൻഡ്യാനയിൽ പ്ഠനം തുടർന്ന അദ്ദേഹം ബ്രിയോൺ മിച്ചലിന്റെ മേൽനോട്ടത്തിൽ  താരതമ്യ സാഹിത്യത്തിൽ രണ്ടാമത്തെ ഡോക്ടറേറ്റും നേടുകയുണ്ടായി.
കുവൈറ്റിലും ഇറാഖിലും അദ്ധ്യാപകനായി സേവനം അനുഷ്ഠിച്ചിട്ടുണ്ട്.

## പ്രവർത്തന മേഖല
മറാത്തിയിലും ഇംഗ്ലീഷിലുമായി അനേകം ഗ്രന്ഥങ്ങൾ രചിച്ചിട്ടുള്ള സാരംഗ് 1988 മുതൽ 1991 വരെ ബോംബെ ലിറ്റററി റിവ്യൂവിന്റെ (Bombay Literary Review)എഡിറ്ററായിരുന്നു. 

## കൃതികൾ
* Tandoor Cinders (2008)
* Women in Cages (2006) (also translated in Marathi)
* The Dinosaur Ship (2005)
* A Fair Tree of the Void (1990) (also translated in Marathi)
* Editor of the anthology "Indian English Poetry Since 1950" (1989)
* The Stylistics of Literary Translation (1988)
* A Kind of Silence (1978) (a collection of poetry)
* In the Land of Enki (also translated in Marathi and Hindi)
* Seven Critical Essays
## പുറംകണ്ണികൾ
*The Bilingual Modernism of Vilas Sarang, Caravan 
*Vilas Sarang: the writer you should have read to understand post-modern Indian literature
*Adil Jussawala Obituary for Sarang
*Obituary for Vilas Sarang
*Outlook Review of Women in Cages
*The Hindu review of Another Life
*Dilip Chitre on Vilas Sarang in Tehelka
*Marathi Article on Enkichya Rajyaat by Vishram Gupte
*Sachin Ketkar's blog on Sarang's article on the Age of OBC
*Sachin Ketkar's blog on Sarang poetics of fiction
*Vilas Sarang's essay Perils of Nativism 
* Books Authored by Vilas Sarang
* Books that reference Vilas Sarang
* Literary Encyclopedia Article on Vilas Sarang
* Confessions of A Marathi Writer by Vilas Sarang
*The Hindu Book Review of The Women in the Cages 
* Commentary on his Marathi book Sarjanshodh aani Lihita Lekhak”

വർഗ്ഗം:ഇന്ത്യൻ എഴുത്തുകാർ
വർഗ്ഗം:1942-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:മറാഠി കവികൾ
വർഗ്ഗം:20-ആം നൂറ്റാണ്ടിലെ ഇന്ത്യൻ കവികൾ
വർഗ്ഗം:മറാഠി സാഹിത്യകാരന്മാർ
വർഗ്ഗം:നിരൂപകർ
വർഗ്ഗം:ഇന്ത്യൻ സാഹിത്യ നിരൂപകർ
[വർഗ്ഗം:The WikiConference India 2016 is now open for scholarship applications. Close [ഒഴിവാക്കുക] Reading Problems? Click here സഹായം വർഗ്ഗം:മറാഠി സാഹിത്യകാരന്മാർ](https://ml.wikipedia.org/wiki/%E0%B4%B5%E0%B5%BC%E0%B4%97%E0%B5%8D%E0%B4%97%E0%B4%82:The_WikiConference_India_2016_is_now_open_for_scholarship_applications._Close_%5B%E0%B4%92%E0%B4%B4%E0%B4%BF%E0%B4%B5%E0%B4%BE%E0%B4%95%E0%B5%8D%E0%B4%95%E0%B5%81%E0%B4%95%5D_Reading_Problems%3F_Click_here_%E0%B4%B8%E0%B4%B9%E0%B4%BE%E0%B4%AF%E0%B4%82_%E0%B4%B5%E0%B5%BC%E0%B4%97%E0%B5%8D%E0%B4%97%E0%B4%82:%E0%B4%AE%E0%B4%B1%E0%B4%BE%E0%B4%A0%E0%B4%BF_%E0%B4%B8%E0%B4%BE%E0%B4%B9%E0%B4%BF%E0%B4%A4%E0%B5%8D%E0%B4%AF%E0%B4%95%E0%B4%BE%E0%B4%B0%E0%B4%A8%E0%B5%8D%E0%B4%AE%E0%B4%BE%E0%B5%BC)
ഒലിവിയേ ജിറൂഡ്

Oliver Giroud
ഫ്രഞ്ച് ദേശീയ ഫുട്ബോൾ ടീമിനും, അമേരിക്കൻ ക്ലബ് ലോസ് ആഞ്ചലസിനും വേണ്ടി കളിക്കുന്ന ഫുട്ബോൾ കളിക്കാരൻ ആണ് **ഒലിവിർ ജിറൂഡ്** (ജനനം&nbsp;: സെപ്റ്റംബർ 30, 1986). ഒരു മുന്നേറ്റനിര കളിക്കാരൻ എന്ന നിലയിൽ കളിക്കുന്ന ജിറൂഡ് തന്റെ കേളി ശൈലി, പന്ത് ഹെഡ് ചെയ്യാനുള്ള കഴിവ്, മികച്ച ഷോട്ട് പവർ എന്നീ നിലകളിൽ പ്രശസ്തനാണ്.&nbsp;

ഫ്രഞ്ച് ലീഗ് 2 യിൽ ഗ്രനോബിളിനു വേണ്ടി കളിച്ചു കൊണ്ട് കരിയർ തുടങ്ങിയ ജിറൂഡ് തുടർന്ന് 2008 ടൂർസ് ക്ലബ്ബിൽ ചേർന്നു. അവരോടൊപ്പം ഉള്ള രണ്ടാം സീസണിൽ 21 ഗോളുകൾ നേടി ലീഗിലെ ടോപ് സ്‌കോറർ ആയി, ഇത് ഫ്രഞ്ച് ലീഗ് 1 ക്ലബ്ബായ മോണ്ടപെല്ലിയെയിൽ സ്ഥാനം ലഭിക്കാൻ ജിറൂഡിനെ സഹായിച്ചു. 2011-12 സീസണിലും ജിറൂഡ് ഈ നേട്ടം ആവർത്തിച്ചു, അതുവഴി ക്ലബ്ബിന് ചരിത്രത്തിൽ ആദ്യമായി ലീഗ് 1 വിജയം നേടിക്കൊടുത്തു. തുടർന്ന് ആഴ്സണൽ 9.6 ദശലക്ഷം പൗണ്ട് പ്രതിഫലം നൽകി ജിറൂഡിനെ സ്വന്തമാക്കി. 2014, 2015 വർഷങ്ങളിൽ ആഴ്സണൽ ടീമിനെ എഫ്. എ കപ്പ് വിജയികളാക്കി. ആഴ്സണൽ ക്ലബ്ബിന് വേണ്ടി പ്രീമിയർ ലീഗിൽ 50 ഗോൾ നേടുന്ന ഏഴാമത്തെ കളിക്കാരൻ ആണ് ജിറൂഡ്.&nbsp;

ഫ്രഞ്ച് ദേശീയ ടീമിന് വേണ്ടി 2011 -ൽ അരങ്ങേറ്റം കുറിച്ച ജിറൂഡ്, 40 മത്സരത്തിൽ ഏറെ ടീമിനെ പ്രതിനിധീകരിച്ചിട്ടുണ്ട്. യൂറോ 2012, ഫിഫ ലോകകപ്പ് 2014 വർഷങ്ങളിൽ ക്വാർട്ടർ ഫൈനലിൽ എത്തിയ ഫ്രഞ്ച് ടീമിൽ അംഗമായിരുന്നു.&nbsp;

## കരിയർ സ്ഥിതിവിവരകണക്ക്

### ക്ലബ്ബ്

;Notes

### അന്താരാഷ്ട്ര മത്സരം

#### അന്താരാഷ്ട്ര ഗോളുകൾ
:*As of match played 10 November 2017. France score listed first, score column indicates score after each Giroud goal.*

## അവലംബം

വർഗ്ഗം:1986-ൽ ജനിച്ചവർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഫ്രഞ്ച് ഫുട്ബോൾ കളിക്കാർ
വർഗ്ഗം:ഫുട്ബോൾ കളിക്കാർ
ലെമൺ ട്രീ ഹോട്ടൽസ്‌

ഇന്ത്യ ആസ്ഥാനമാക്കി പ്രവർത്തിക്കുന്ന ഹോട്ടൽ ശ്രൃംഖലയാണ് **ലെമൺ ട്രീ ഹോട്ടൽസ്‌**. 2002-ൽ ആരംഭിച്ച കമ്പനി ഇന്ന് ഇന്ത്യയിലെ 16 നഗരങ്ങളിലായി 27 ഹോട്ടലുകൾ നടത്തുന്നു, അതിൽ 3000-ൽ അധികം മുറികളും ഉണ്ട്.       

## ചരിത്രം
2003-ൽ പാടു കേസ്വനിയാണ് ലെമൺ ട്രീ ഹോട്ടൽസ്‌ സ്ഥാപിച്ചത്. ആദ്യ ലെമൺ ട്രീ ഹോട്ടൽ ആരംഭിച്ചത് ജൂൺ 2004-ൽ ഗുർഗാവിലാണ്.  49 മുറികളുള്ള ഹോട്ടൽ സ്ഥിതിചെയ്യുന്നത് ഉദ്യോഗ് വിഹാറിലാണ്.

3 ബ്രാൻഡുകൾക്കു കീഴിലാണ് കമ്പനി പ്രകാര്തിക്കുന്നത്: ലെമൺ ട്രീ പ്രീമിയർ (അപ്പ്‌സ്കെയിൽ), ലെമൺ ട്രീ ഹോട്ടൽസ്‌ (മിഡ്സ്കെയിൽ), റെഡ് ഫോക്സ് ഹോട്ടൽസ്‌ (എകനോമി).

ഇന്ത്യയിലെ പ്രധാന നഗരങ്ങളായ അഹമദാബാദ്, ഔറംഗബാദ്, ബാംഗ്ലൂർ, ചന്ദിഗർ, ചെന്നൈ, ഡെഹ്റ ഡൂൺ, ഡൽഹി, ഗോവ, ഗുർഗാവ്, ഗാസിയാബാദ്, ഹൈദരാബാദ്, ഇൻഡോർ, ജൈപൂർ, കേരള, നോയിഡ, പൂനെ, വഡോദര എന്നീ നഗരങ്ങളിലാണ് ലെമൺ ട്രീ ഹോട്ടലുകൾ സ്ഥിതിചെയ്യുന്നത്.

2018-ഓടെ 8000 മുറികൾ എന്നതാണ് ലെമൺ ട്രീ ഹോട്ടൽസ്‌ ലക്ഷ്യമിടുന്നത്. ഇതിനായി മുംബൈ, പൂനെ, കൊൽക്കത്ത, കോയമ്പത്തൂർ, ദഹേജ്, ജമ്മു, മനെസർ, ട്രിച്ചി, ഷിംല, ഉദൈപൂർ എന്നീ നഗരങ്ങളിൽ ഹോട്ടലുകൾ നിർമ്മാണ ഘട്ടത്തിലാണ്.

## കോർപ്പറേറ്റ് സോഷ്യൽ റെസ്പോൺസിബിലിറ്റി

കോർപ്പറേറ്റ് സോഷ്യൽ റെസ്പോൺസിബിലിറ്റിയുടെ (സിഎസ്ആർ) കാര്യത്തിൽ ലെമൺ ട്രീ ഹോട്ടൽസ്‌ മാതൃകാപരമായ പ്രവർത്തനങ്ങൾ നടത്തുന്നുണ്ട്. നിലവിൽ കമ്പനിയുടെ 13 ശതമാനം ജോലിക്കാർ പിഡബ്ല്യൂഡി (പെർസൺസ് വിത്ത്‌ ഡിസ്എബിലിറ്റീസ്) വിഭാഗത്തിൽ പെട്ടവരാണ്. ഇന്ത്യയിലെമ്പാടുമുള്ള ലെമൺ ട്രീ ഹോട്ടലുകളിൽ ഇവർ ജോലിചെയ്തു വരുന്നുണ്ട്. എല്ലാവർക്കും തുല്യമായ സാധ്യത നൽകാൻ ലെമൺ ട്രീ ഹോട്ടൽസ്‌ പരിശ്രമിക്കുന്നു, ഡിഫറന്റ്ലി ഏബിൾഡ് ആളുകളുടെ ഉന്നമനത്തിനായി വിവധ തലങ്ങളിൽ കമ്പനി പ്രയത്നിക്കുന്നുണ്ട്.

ലെമൺ ട്രീ ഹോട്ടൽസ്‌ കമ്പനി തെരിവ് നായ്ക്കളെ ദത്തെടുത്തു നല്ല രീതിയിൽ വളർത്തുന്നുമുണ്ട്. എൻജിഒ ആയ പെറ്റയുടെ (പീപ്പിൾ ഫോർ എത്തിക്കൽ ട്രീറ്റ്മെന്റ്സ് ഓഫ് അനിമൽസ്) അനുഭാവിയായ ലെമൺ ട്രീ ഹോട്ടൽസ്‌ ഗ്രൂപ്പ് തങ്ങളുടെ ഭാഗ്യ ചിന്ഹമായി തിരഞ്ഞെടുത്തിരിക്കുന്നതും നായയെയാണ്. ഇന്ത്യയിൽ തെരിവ് നായ്ക്കളെ ദത്തെടുക്കുന്ന ഏറ്റവും വലിയ കമ്പനിയാണ് ലെമൺ ട്രീ ഹോട്ടൽസ്‌.

## അവലംബം

വർഗ്ഗം:ഹോട്ടൽ ശൃംഖലകൾ
പാസ്സിഫ്ലോറ

പാസ്സിഫ്ലോറേസിയേ സസ്യകുടുംബത്തിലെ 500 ഓളം സ്പീഷിസുകളുള്ള ജീനസ്സാണ് ***പാസ്സിഫ്ലോറ (Passiflora).*** പാസ്സിഫ്ലോറേസിയേ സസ്യകുടുംബത്തിലെ ടൈപ്പ് ജനുസായ പാസ്സിഫ്ലോറ തന്നെയാണ് ഇതിലെ ഏറ്റവും വലിയ ജീനസ്സ്. ഈ ജീനസ്സിലെ മിക്ക സ്പീഷിസുകളും ആരോഹികളും, കുറച്ച് സ്പീഷിസുകൾ കുറ്റിച്ചെടികളുമാണ്. 

## വിതരണം
ലോകത്തിലെ എല്ലാ ഉഷ്ണമേഖലാപ്രദേശങ്ങളിലും പാസ്സിഫ്ലോറേസിയേ സസ്യകുടുംബത്തിലെ അംഗങ്ങളെ കണ്ടുവരുന്നത്. എന്നാൽ ഈ ജീനസ്സ് ആഫ്രിക്ക ഒഴികെയുള്ള മറ്റെല്ലാ ഉഷ്ണമേഖലാപ്രദേശങ്ങളിലും കണ്ടുവരുന്നു. തെക്കേ അമേരിക്ക, കിഴക്കേ ഏഷ്യ, ന്യൂ ഗിനിയ എന്നീ പ്രദേശങ്ങളിൽ ഈ ജീനസ്സിലെ ഒട്ടുമിക്ക സ്പീഷിസുകളും കണ്ടു വരുന്നു.

ഇവയുടെ ഇലകൾ ഹസ്തകപത്രങ്ങങ്ങളോടു കൂടിയവയും ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ഹസ്തക സിരാവിന്യാസത്തോടു കൂടിയവയും ആണ്. ഇവയുടെ പത്രവൃന്തത്തിന്റെ അടിയിലായി വേഗം  ഉപപർണ്ണങ്ങൾ കാണപ്പെടുന്നു.

രൂപഘടനയിൽ സങ്കീർണ്ണമായ ഇവയുടെ പൂക്കൾ ദ്വിലിംഗ സ്വഭാവത്തോടു കൂടിയവയും പ്രസമത (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്. ഇവയുടെ പൂക്കളിൽ രണ്ട് വർത്തുളമായ പുഷ്‌പദളമണ്‌ഡലങ്ങളിലായാണ് ദളങ്ങൾ വിന്യസിച്ചിരിക്കുന്നത്. ദളങ്ങൾക്കും വിദളങ്ങൾക്കും അല്ലാതെ മൂന്നാമതായൊരു വർത്തുള മണ്‌ഡലമായ പുഷ്പപ്രഭാമണ്ഡലം (corona) കാണപ്പെടുന്നു. ആകർഷണീയമായ തന്തുക്കളാൽ സമ്പന്നമാണ് പുഷ്പപ്രഭാമണ്ഡലം. ഇത്തരം സസ്യങ്ങളിൽ പുഷ്പപ്രഭാമണ്ഡല(corona) ത്തിനു മുകളിലായി പുംബീജപ്രധാനമായ കേസരങ്ങളും(stamen) സ്ത്രീബീജപ്രധാനമായ ജനിപുടവും (Gynoecium) കൂടിച്ചേർന്ന (androgynophore) രീതിയിലാണ്. ഇതിൽ അഞ്ച് കേസരങ്ങളും (stamen) ഓരോന്നിന്റേയും അഗ്രഭാഗങ്ങളിൽ പരാഗരേണുക്കളാൽ സമൃദ്ധമായ പരാഗി(Anther)കളും, അണ്ഡാശയവും ജനിദണ്ഡും(style) അതിന്റെ അഗ്രഭാഗത്തായി പരാഗണസ്ഥലവും (stigma) ഉൾപ്പെടുന്നു.

ആകാശവെള്ളരി, അമ്മൂമ്മപ്പഴം, പാഷൻ ഫ്രൂട്ട് തുടങ്ങിയ സസ്യങ്ങൾ പാസ്സിഫ്ലോറ സസ്യജനുസ്സിലുൾപ്പെടുന്നവയാണ്.

## അവലംബം

വർഗ്ഗം:സസ്യജനുസുകൾ
വർഗ്ഗം:പാസ്സിഫ്ലോറ
വർഗ്ഗം:ഔഷധസസ്യങ്ങൾ
വർഗ്ഗം:ഉഷ്ണമേഖലാ ഫലങ്ങൾ
വർഗ്ഗം:വള്ളിച്ചെടികൾ
ഇരുമ്പുപാലം

ഇടുക്കി ജില്ലയിലെ ദേവികുളം താലൂക്കിൽ അടിമാലി ഗ്രാമപഞ്ചായത്തിൽപ്പെട്ട ഒരു മലയോര ഗ്രാമം. വിനോദസഞ്ചാര കേന്ദ്രമായ മൂന്നാറിനു 40 കിലോമീറ്റർ സമീപമാണ് ഇരുമ്പുപാലം. കൊച്ചി, മധുര ദേശീയപാത ഇരുമ്പുപാലം വഴി കടന്നു പോകുന്നു.

## ചിത്രശാല

പ്രമാണം:Irimpupalam Catholic Church - ഇരുമ്പുപാലം കാത്തലിക് ചർച്ച്.JPG|സെന്റ് ആന്റണീസ് കാത്തലിക് ചർച്ച്
ഉമാ ദാസ്‌ഗുപത

സത്യജിത്റായ് സംവിധാനം ചെയ്ത പഥേർ പാഞ്ചാലിൽ അപുവിന്റെ സഹോദരിയായ ദുർഗ്ഗയുടെ വേഷം കൈകാര്യം ചെയ്ത നടിയാണ് **ഉമാദാസ് ഗുപ്ത**.എട്ടാം തരത്തിൽ പഠിച്ചുകൊണ്ടിരിക്കവേയാണ് ഉമ ഈ ചിത്രത്തിലേയ്ക്ക് കരാർ ചെയ്യപ്പെടുന്നത്.1966 വരെ പന്ത്രണ്ടോളം അന്താരാഷ്ട്ര അവാർഡുകൾ നേടിയ പഥേർ പാഞ്ചാലി യുടെ ന്യൂയോർക്കിൽ വച്ചു നടന്ന ഒരു പ്രദർശനത്തിൽ ഉമാദാസ് ഗുപ്ത 1966 ലെ ഏറ്റവും മികച്ച ബാലനടിയായി തെരഞ്ഞെടുക്കപ്പെട്ടിരുന്നു. ജോഗോമയി കോളേജിൽ നിന്നു ബിരുദം നേടിയിട്ടുണ്ട്.
## അവലംബം

വർഗ്ഗം:ബംഗാളിചലച്ചിത്ര നടിമാർ
താമരവാഴ

ഔഷധയോഗ്യമായ ഒരു സസ്യമാണ് **താമരവാഴ**. . ഉദ്യാന അലങ്കാരത്തിനായാണ് ഇവ സാധാരണ ഉപയോഗിച്ച് വരുന്നത്. കൂമ്പിൽനിന്ന് പൊട്ടിവരുന്ന വാഴപ്പൂവ് താമരയോട് സദൃശ്യമാണ്. സാധാരണ വാഴയെ പോലെ തന്നെ അടിയിൽ കന്ന് മുളച്ചാണ് പുതിയ വാഴ ഉണ്ടാകുന്നത്. സാധാരണ മുസ ജെനുസിൽ കാണുന്ന പോലെ കുലച്ച് കഴിഞ്ഞാൽ വാഴ നശിക്കുന്നു. താമരവാഴ ഏകദേശം 5 മുതൽ 10 അടി വരെ ഉയരത്തിൽ വളരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:വാഴയിനങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:തായ്ലാന്റിലെ സസ്യജാലങ്ങൾ
വൃക്ഷാന്തരസഞ്ചാരം

വൃക്ഷങ്ങളിലൂടെയുള്ള മൃഗങ്ങളുടെ സഞ്ചാരമാണ് **ആബെറിയൽ ലോകൊമോഷൻ** (**Arboreal locomotion**).വൃക്ഷങ്ങൾ ഉള്ള ആവാസവ്യവസ്ഥകളിൽ അതില്ലൂടെ നീങ്ങത്തക്കവണ്ണം ജീവികൾ പരിണമിച്ചിട്ടുണ്ട്.

വർഗ്ഗം:വൃക്ഷങ്ങൾ
വർഗ്ഗം:വാസസ്ഥലം
പഴഞ്ഞി പള്ളി

കേരളത്തിലെ തൃശ്ശൂർ ജില്ലയിലെ കാട്ടകാമ്പാൽ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമായ പഴഞ്ഞി എന്ന സ്ഥലത്ത് സഥിതി ചെയ്യുന്ന അതിപുരാതനമായ ദേവാലയമാണ് സെന്റ് മേരീസ് ഓർത്തഡോക്സ് പഴഞ്ഞി കത്തീഡ്രൽ. പഴഞ്ഞി പള്ളിയുടെ ചുമരിൽ ആലേഖനം ചെയ്തിട്ടുള്ള ചുമർചിത്രങ്ങളും രൂപങ്ങളും നൂറ്റാണ്ടുകൾ പഴക്കം ചെന്ന ചരിത്രം നമ്മെ ഓർമപ്പെടുത്തുന്നു. വിശുദ്ധ ദൈവമാതാവിന്റെ നാമധേയത്തിൽ സ്ഥിതി ചെയ്യുന്ന പള്ളിയിൽ 1685 മുതൽ പരിശുദ്ധ യെൽദോ മാർ ബസേലിയോസ് ബാവായുടെ (പഴഞ്ഞി പള്ളി മുത്തപ്പൻ) ഓർമ്മപ്പെരുന്നാൾ എല്ലാ കൊല്ലവും ഒക്ടോബർ 2, 3 എന്നീ തിയതികളിൽ ഭക്തി നിർഭരമായി ആഘോഷിച്ചു വരുന്നു. ചരിത്രവും,പാരമ്പര്യവും, വിശ്വാസവും വിളിച്ചോതുന്ന പഴഞ്ഞി പള്ളിക്ക് ഒരു പോറൽ പോലും ഏല്പ്പിക്കാതെ 2010 - ൽ പുതിയ പള്ളി സ്ഥാപിതമായി. അതിവിദഗ്ത്തരും കരവിരുതിൽ പ്രാവീണ്യം നേടിയവരുമായ ഒരു കൂട്ടം പണിയാളുകളാൽ പണി പൂർത്തികരിക്കുകയും പരിശുദ്ധ  ബസേലിയോസ് മാർത്തോമ്മാ  പൗലോസ് ദ്വിതിയൻ കാതോലിക്ക ബാവായാൽ കൂദാശ ചെയ്യപ്പെടുകയും ഉണ്ടായി. പരിശുദ്ധ ബാവാ തിരുമേനിയുടെ മാതൃഇടവകയായി അറിയപ്പെടുന്ന പഴഞ്ഞി പള്ളി മലങ്കര ഓർത്തഡോക്സ് സഭയിൽ എന്നും ശ്രദ്ധിക്കപ്പെട്ടിരുന്നു. പള്ളിയുടെ നൂറ്റാണ്ടുകൾ പഴക്കമുള്ള ചരിത്രത്തെ സാക്ഷി നിർത്തി 2015 ഓഗസ്ററിൽ പരിശുദ്ധ സഭയുടെ എപ്പിസ്ക്കോപ്പൽ സുന്നഹദോസ് എടുത്ത തീരുമാനപ്രകാരം 2015 സെപ്റ്റംബർ 13-ആ തീയതി പരിശുദ്ധ ബാവാ തിരുമേനി പഴഞ്ഞി പള്ളിയെ കത്തീഡ്രലായി പ്രഖ്യാപിച്ചു. 'സെന്റ് മേരീസ് ഓർത്തഡോക്സ് കത്തീഡ്രൽ പഴഞ്ഞി' എന്ന് നാമകരണം ചെയ്യുക ഉണ്ടായി. മലങ്കര ഓർത്തഡോക്സ് സുറിയാനി സഭയുടെ ഉരുക്ക് കോട്ട എന്ന് അറിയപ്പെടുന്ന പഴത്തി കത്തീഡ്രലിന്റെ ചരിത്രം ഉറങ്ങുന്ന ചുമരുകൾക്ക്  കോട്ടം തട്ടാതെ കാത്തു സംരക്ഷിക്കുന്നതിന് പഴമയും പുതുമയും സമന്വയിപ്പിച്ച് ശില്പ്പചാരുതയിൽ തീർത്ത ചിത്ര പണികളെ കൊണ്ട് ആലേഖനം ചെയ്തിട്ടുള്ള  'മുഖമണ്ഡപം' പുതിയ മനോഹാരിതയാണ് പഴഞ്ഞി കത്തിഡ്രലിന് സമ്മാനിക്കന്നത്. 2016 ഏപ്രിൽ 10-ാം തീയതി പരിശുദ്ധ ബാവാ തിരുമേനിയാൽ കൂദാശ കർമ്മം നിർവഹിക്കപ്പെടുകയും ചെയ്തു.

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
മസികാപിഡൈ

മിക്കവാറും പഴയ ലോകത്ത് കാണപ്പെടുന്ന, ചേക്കയിരിക്കുന്ന പക്ഷികളുടെ വലിയൊരു പക്ഷികുടുംബമാണ് **മസികാപിഡൈ**. ഏറെയും വൃക്ഷങ്ങളിൽ വസിക്കുന്ന കീടഭോജികളാണ്. ഈകുടുംബത്തിൽ 324 സ്പീഷീസുകളും 51 ജീനസുകളും കാണപ്പെടുന്നു.
## അവലംബങ്ങൾ

## കൂടുതൽ വായനയ്ക്ക്
*
*
*
*

## ബാഹ്യ ലിങ്കുകൾ

*Old World flycatcher videos  on the Internet Bird Collection
*
*
വർഗ്ഗം:മസികാപിഡൈ
പഴയ ലോകം

യൂറോപ്യന്മാരുടെ ലോകവീക്ഷണത്തിൽ, അമേരിക്ക കണ്ടെത്തുന്നതിനു മുന്നേ അവർക്ക് പരിചിതമായ ഏഷ്യ, യൂറോപ്, ആഫ്രിക്ക എന്നീ ഭൂഖണ്ഡങ്ങളെ പൊതുവായി **പഴയലോകം** എന്ന് വിശേഷിപ്പിക്കുന്നു. സന്ദർഭവശാൽ അമേരിക്കയെ പുതുലോകം എന്നും വിശേഷിപ്പിക്കുന്നു.

## ഇത് കൂടെ

* ആഫ്രോ-യൂറേഷ്യ

## അവലംബം
 

വർഗ്ഗം:ആഫ്രോ-യൂറേഷ്യ
വർഗ്ഗം:കണ്ടുപിടിത്തങ്ങളുടെ യുഗം
കീടഭോജി

പ്രാണികളെ ആഹരിക്കുന്ന മാംസഭുക്കുകളായസസ്യങ്ങളെയും ജന്തുക്കളെയും **കീടഭോജി** (**Insectivore**) എന്നുപറയുന്നു. പ്രചാരത്തിലുള്ള മറ്റൊരു വാക്കാണ് **എന്റമോഫേജ്**(**Entomophage**). പ്രാണീകളെ ഭക്ഷിക്കുന്ന ആളുകളെയും അങ്ങനെ വിളിക്കാം.
## അവലംബം

വർഗ്ഗം:മാംസഭുക്ക്
തലച്ചാർന്നവർ

750 വർഷക്കാലം കോഴിക്കോട് ആസ്ഥാനമാക്കി മലബാറിൻറെ തെക്കൻ ഭാഗങ്ങൾ ഭരിച്ചിരുന്ന സാമൂതിരിമാരുടെ ഭരണകാലത്തെ ഒരു ഔദ്യോഗിക പദവി. കോഴിക്കോട് നഗരത്തിൻറെ ഭരണം നടത്തിയിരുന്ന ഉദ്യോഗസ്ഥനെയാണ് തലച്ചാർന്നവർ എന്ന് വിശേഷിപ്പിച്ചിരുന്നത്.ഇന്നത്തെ മേയർക്ക് തുല്യമായ പദവി.

വർഗ്ഗം:മലബാർ
വർഗ്ഗം:പദവികൾ
കോയിക്കൽ കൊട്ടാരം

തിരുവനന്തപുരം ജില്ലയിൽ നെടുമങ്ങാട് സ്ഥിതി ചെയ്യുന്ന ഒരു കൊട്ടാരമാണ് **കോയിക്കൽ കൊട്ടാരം**. 1670കളിൽ വേണാടിന്റെ റീജന്റായിരുന്ന ഉമയമ്മറാണിയുടെ (പേരകം സ്വരൂപം - വേണാടിന്റെ താവഴി) കൊട്ടാരമാണിതെന്നു കരുതുന്നു. മുകിലൻ (മുഗളൻ എന്നതിന്റെ തത്ഭവം) എന്ന ഒരു വൈദേശിക മുസ്ലിം മഹാറാണിയുടെ ഭരണകാലത്ത് തിരുവനന്തപുരത്തിനു സമീപം വരെ സൈന്യസമേതം ആക്രമിച്ച് മണകാട് തമ്പടിച്ചു. അതോടെ റാണിക്ക് തിരുവനന്തപുരത്ത് നിന്നും നെടുമങ്ങാടേക്കു നിലയുറപ്പിക്കേണ്ടി വന്നു, അന്നു പണിത കൊട്ടാരമാണിതെന്നാണു ചരിത്ര രേഖകൾ പറയുന്നത്. കേരളസർക്കാർ വക ഒരു ചരിത്ര സംരക്ഷിത സ്മാരകമാണ് ഇതിപ്പോൾ. 1992 മുതൽ ഒരു ഫോക്‌ലോർ മ്യൂസിയവും, ന്യൂമിസ്മാറ്റിക് ‌(നാണയ) മ്യൂസിയവും ഇവിടെ പ്രവർത്തിച്ചുവരുന്നു. 
## ചിത്രശാല

Chandravalayam at Koyikkal Kovilakam, Nedumangad IMG20240217103024 (cropped).jpg|ചന്ദ്രവളയം
Koyikkal Palace Nedumangadu.jpg|കോയിക്കൽ കൊട്ടാരം


## അവലംബം

വർഗ്ഗം:കേരളത്തിലെ കൊട്ടാരങ്ങൾ
വർഗ്ഗം:തിരുവനന്തപുരത്തെ കൊട്ടാരങ്ങൾ
കൊയിലാണ്ടി തീവണ്ടി നിലയം

കോഴിക്കോട് ജില്ലയിലെ കൊയിലാണ്ടി പ്രദേശത്തെയും കൂടാതെ പരിസര പ്രദേശങ്ങൾ ആയ ഉള്ളിയേരി, ബാലുശ്ശേരി  എന്നിവിടങ്ങളിൽ നിന്നുള്ള യാത്രകാർ ഉപയോഗിച്ചുവരുന്ന ഒരു പ്രധാന റയിൽവേ സ്റ്റേഷൻ ആൺ കൊയിലാണ്ടി സ്റ്റേഷൻ .സ്റ്റേഷനിൽ മൂന്ന് പ്ലട്ഫോമുകൾ ഉണ്ട്  ..ഇവിടെ  നിന്ന് ഇന്ത്യയിലെ പ്രധാന നഗരങ്ങളായ ഡൽഹി,മുംബൈ,ചെന്നൈ,തിരുവനന്തപുരം ,കൊച്ചി,കോയമ്പത്തൂർ എന്നിവിടങ്ങിലേക്ക് തീവണ്ടികൾ ലഭ്യമാണ് .

## സൗകര്യങ്ങൾ
* ഓൺലൈൻ റിസർവേഷൻ കൌണ്ടർ 
* പാർസൽ ബുക്കിംഗ് കേന്ദ്രം 
* ലഘു ഭക്ഷണ ശാല  
* യാത്രകാർകുള്ള വിശ്രമ മുറി 

## കൊയിലാണ്ടിയിൽ നിർത്തുന്ന  പ്രധാന  തീവണ്ടികൾ
* 12617- ഡൽഹി ക്കുള്ള  മംഗള ലക്ഷദ്വീപ്  
* 12790/12789 കാച്ചിഗുഡാ- മുരുഡേശ്വരം എക്സ്പ്രസ്സ്‌ 
* 16603 - മാവേലി എക്സ്പ്രസ്സ്‌ ( തിരുവനന്തപുരം ) 
* 16650 - പരശുരാം എക്സ്പ്രസ്സ്‌ (കന്യാകുമാരി )
*22637/22638 മംഗലാപുരം- ചെന്നൈ സെൻട്രൽ വെസ്റ്റ് കോസ്റ്റ് സൂപ്പർഫാസ്റ്റ് എക്സ്പ്രസ്സ്‌ 
*മംഗലാപുരം- ചെന്നൈ മെയിൽ (12601/12602)
*ചെന്നൈ- മംഗലാപുരം സൂപ്പർഫാസ്റ്റ് എക്സ്പ്രസ്സ്‌ 12686/12685
*കോയമ്പത്തൂർ -മംഗലാപുരം ഇന്റർസിറ്റി സൂപ്പർഫാസ്റ്റ് എക്സ്പ്രസ്സ്‌ 
*പുതുച്ചേരി- മംഗളുരു എക്സ്പ്രസ്സ്‌ 
*ചെന്നൈ എഗ്മോർ- മംഗലാപുരം എക്സ്പ്രസ്സ്‌ (16159/16160)
*16345/16346 നേത്രാവതി എക്സ്പ്രസ്സ്‌ (LTT -തിരുവനന്തപുരം )

## എത്തിച്ചേരാം
കൊയിലാണ്ടി ബസ്‌ സ്റ്റാൻഡിൽ നിന്ന് 800 മീറ്റർ അകലെ ആൺ റെയിൽവേ സ്റ്റേഷൻ സ്ഥിതി ചെയ്യുന്നത് . ബസ്‌ സ്റ്റാൻഡിൽ നിന്ന് കോഴിക്കോട്, വടകര ,കണ്ണൂര് ,ബാലുശ്ശേരി ,താമരശ്ശേരി ,ഉള്ളിയേരി എന്നിവിടങ്ങിലെക്ക് നിരവധി ബസുകൾ ലഭ്യമാണ് .

## References

 

വർഗ്ഗം:കോഴിക്കോട് ജില്ലയിലെ തീവണ്ടിനിലയങ്ങൾ
വിവേകോദയം

എസ്. എൻ. ഡി. പി. യോഗത്തിന്റെ മുഖപത്രമായിരുന്നു **വിവേകോദയം**. 1904-ൽ തിരുവനന്തപുരത്ത് നിന്ന് പ്രസിദ്ധീകരിക്കാൻ ആരംഭിച്ചു.യോഗം ജനറൽ സെക്രട്ടറിയായിരുന്ന മഹാകവി കുമാരനാശാനായിരുന്നു പത്രാധിപർ.

യോഗസംബന്ധമായ വരവുചെലവുകണക്കുകൾ, യോഗത്തിൽ അപ്പോൾ അപ്പോൾ ഉണ്ടാകുന്ന നിയമങ്ങൾ, നടപടികൾ മുതലായവ എല്ലാ യോഗങ്ങളെയും അറിയുക എന്നതായിരുന്നു ഈ മാസികയുടെ മുഖ്യോദ്ദേശം. സമുദായത്തിന്റെ ഗുണപ്രദങ്ങളായ മാർഗ്ഗങ്ങളെ വിവേകപൂർവം ഉപദേശിക്കുകയും ദോഷങ്ങളെ ന്യായമായി ചൂണ്ടിക്കാണിക്കുകയും സമുദായസ്നേഹം, ഭക്തി, സദാചാരം, ഇവയെ വർധിപ്പിക്കുന്നതിനായി ഗുണദോഷിക്കുകയുമൊക്കെ ചെയ്യുന്നതിനു യോഗത്തിന്റെ ശക്തിമത്തായ ഒരു വാഗിന്ദ്രിയമായിരിക്കുക എന്നുള്ളതും ഇതിന്റെ മറ്റൊരു പ്രാധാന്യ ഉദ്ദേശ്യമാണ്.

പ്രശസ്തി സമ്പാദിച്ചിരുന്ന നമ്മുടെ പൂർവ്വപുരുഷന്മാരെയും പുരാതനകുടുംബങ്ങളെയും സംബന്ധിച്ചുള്ള വിശ്വാസയോഗ്യങ്ങളായ ഐതിഹ്യങ്ങൾ, സമുദായത്തിന്റെ അർവചീനന്മാരും ആധുനികന്മാരുമായ മഹാന്മാരുടെ ജീവിതചരിത്രങ്ങൾ മുതലായവ മുഖ്യപ്രതിപാദവിഷയങ്ങളായിരുന്നു.
അഞ്ഞൂറോളം യോഗാംഗങ്ങളും ബഹുമാന്യന്മാരായ വായനക്കാരും വിവേകോദയത്തിന് ഉണ്ടായിരുന്നു.രണ്ട് മാസത്തിൽ ഒരിക്കലായിരുന്നു ഇത് പ്രസിദ്ധികരിച്ചിരിക്കുന്നത്. യോഗാംഗങ്ങൾക്ക് എട്ടണയും അംഗങ്ങളല്ലാത്ത വരികർക്ക് ഒരു ബ്രിട്ടീഷ് രൂപയുമായിരുന്നു വില്പന തുക.
അനേകം നൂറ്റാണ്ടുകളായി എല്ലാ മേഖലകളിലും അകറ്റി നിർത്തിയിരുന്ന കേരളത്തിലെ അവർണ്ണ ജനവിഭാഗത്തെ പുരോഗതിയിലേക്ക് കൈപിടിച്ചു കയറ്റിയ പത്രമായിരുന്നു ഇത്. പഠനാർഹങ്ങളും പ്രചോദനാത്മകങ്ങളുമായ ഒട്ടേറെ ലേഖനങ്ങൾക്ക് പുറമേ സമുദായ പരിഷ്കരണം, ആചാര പരിഷ്കരണം,വിദ്യാലയ പ്രവേശനം,സർക്കാർ സർവീസിൽ പ്രവേശനം, സഞ്ചാരസ്വാതന്ത്ര്യം എന്നിവയ്ക്കു വേണ്ടിയും അനവധി മുഖപ്രസംഗങ്ങളിലൂടെ വിവേകോദയം അവിശ്രമം സമരം ചെയ്തിരുന്നു. അവർണ്ണജനവിഭാഗം അനുഭവിച്ചിരുന്ന പരിതാപകരമായ അവസ്ഥകളെ തരണം ചെയ്യുന്നതിനും അതിൽനിന്നും മോചനം ലഭിക്കുന്നതിനും വിവേകോദയത്തിലൂടെ കഴിഞ്ഞു. ഇത്രയധികം സംഭാവന ചെയ്യാൻ കഴിവുള്ള മറ്റൊരു മലയാള പത്രവും ഉണ്ടെന്ന് തോന്നുന്നില്ല.

15 കൊല്ലത്തെ കുമാരനാശാന്റെ പത്രാധിപത്യം ഒഴിഞ്ഞതിനുശേഷം പല തവണ മുടങ്ങുകയും തുടങ്ങുകയും ചെയ്ത വിവേകോദയം കെ.ദാമോദരൻ, കെ.കുഞ്ഞികൃഷ്ണൻ,ആർ.ശങ്കർ എന്നിവരുടെ പത്രാധിപത്യങ്ങളിൽ മുട്ടിയും മുടങ്ങിയും ഇരിങ്ങാലക്കുടയിൽ സി.ആർ കേശവൻ വൈദ്യന്റെ അടുത്തെത്തി. അദ്ദേഹം വിവേകോദയംത്തിന് ആരോഗ്യം തിരിച്ചു നൽകുകയും ഇന്നത് എണ്ണപ്പെട്ട ഒരു സംസ്കാരിക സമുദായികമാസികയുമാണ്.

## അവലംബം

## പുറം കണ്ണികൾ
* വിവേകോദയം - പുസ്തകം 6 ലക്കം 5

വർഗ്ഗം:എസ്.എൻ.ഡി.പി